Sikafloor®-161 | Epoksiteknologia: hartsit, kemikaalinkestävät ja pintalakat\nEpoksiteknologia: hartsit, kemikaalinkestävät ja pintalakat\n24 kk valmistuspäivästä\nVarastoituna alkuperäiseen avaamattomaan ja vaurioitumattomaan pakkaukseen, kuivissa olosuhteissa lämpötilassa välillä +5°C …+30°C.\nKaikki tiheysarvot ilmoitettu +23°C lämpötilassa.\n~76 (7 vrk / +23 °C)\n> 45 N/mm² (laasti, 28 vrk / +23 °C / 50 % r.h.)\nLaasti: Sikafloor®-161 sekoitettu 1:10 Sikafloor®-280 fillerin kanssa.\n~15 N/mm² (lasti, 28 vrk / +23 °C / 50 % r.h.)\n> 1.5 N/mm² (murtopinta betonissa)\nLyhytaikainen max. 7 vrk\nLyhytaikainen max. 12 tuntia +100 °C\nLyhytaikainen kostea/märkä lämpö* +80°C asti kun rasitus on vain satunnainen (höyrypuhdistus jne.).\n*Ei samanaikaista kemiallista ja mekaanista rasitusta ja ainoastaan Sikafloor® menetelmässä joka on täyteenhiekoitettu ja n. 3 – 4 mm paksu\nKomponentti A : komponentti B = 79 : 21 (paino-osaa)\nAlustan ja kovettumattoman lattiapinnoitteen lämpötilan pitää olla vähintään 3 °C yli kastepisteen kondensoitumisriskin tai valmiin lattiapinnan laikullisuuden välttämiseksi.\nHuom. Matala lämpötila ja korkea ilmansuhteellinen kosteus nostavat lattiapinnan hikoilun/kirjavoitumisen riskiä\n< 6 paino-% kosteuspitoisuus käytettäessä Sika-Tramex kosteusmittaria (työstön aikana).\nHuomioitava, että kosteuden tulee olla < 4 paino-% kosteuspitoisuus, kun käytetään testimenetelmänä CM-mittausta tai uunikuivausmenetelmää. Testimenetelmä: Sika-Tramex mittari, CM-mittaus tai uunikuivausmenetelmä. Ei saa esiintyä alustasta nousevaa kosteutta ASTM:n mukaisesti (Polyetyleeni-muovi testi).\n~ 50 minuuttia\n~ 25 minuuttia\n+30 °C ~ 15 minuuttia\nEnnen liuotteettomien tuotteiden levittämistä Sikafloor®-161 päälle tulee odottaa:\n24 tuntia 4 vrk\n12 tuntia 2 vrk\n+30 °C 8 tuntia 24 tuntia\nEnnen liuotteellisten tuotteiden levittämistä Sikafloor®-161 päälle tulee odottaa:\n36 tuntia 6 vrk\n+30 °C 16 tuntia 2 vrk\nAjat ovat noin-arvoja ja niihin vaikuttavat ilman ja alustan vaihtelevat olosuhteet, erityisesti lämpötila ja suhteellinen kosteus.\nPrimeri 1–2 x Sikafloor®-161 1–2 × 0.35–0.55 kg/m²\nTasoituslaasti, hieno (pinnan karheus < 1 mm)\n1 paino-osaa Sikafloor®-161 + 0,5 paino-osaa kvartsihiekkaa kokoa (0,1 – 0,3 mm) 1.7 kg/m²/mm\nTasoituslaasti, keskikarkeus (pinnan karheus 2 mm asti) 1 paino-osa Sikafloor®-161 + 1 paino-osaa kvartsihiekkaa kokoa (0,1 – 0,3 mm) 1.9 kg/m²/mm)\nVälikerros (itsesiliävä 1.5 - 3mm): 1 paino-osa Sikafloor®-161 + 1 paino-osaa kvartsihiekkaa kokoa (0.1 - 0.3 mm)\n+ tarvittaessa hiekoitus kvartsihiekalla 0.4 – 0.7 mm ~ 4.0 kg/m²\nTartuntasilta 1–2 × Sikafloor®-161 1–2 × 0.3–0.5 kg/m²\nHiertomassa (15 - 20 mm kerrospaksuus) / Korjauslaasti 1 paino-osa Sikafloor®-161 + 8 paino-osaa kvartsihiekkaa 2.2 kg/m²/mm\nHuomio: Nämä arvot ovat teoreettisia eivätkä sisällä alustan huokoisuuden, pinnan muodon, alustan tasaisuusvaihtelujen tai materiaalihukkien jne. vaikutusta menekkiin.\nEnnen komponenttien sekoittamista keskenään sekoita komponentti A mekaanisesti. Kun kaikki komponentti B on lisätty komponenttiin A sekoita jatkuvasti 3 minuutin ajan kunnes on saavutettu tasainen seos. Kun komponentit A ja B on sekoitettu, lisää kvartsihiekka ja tarvittaessa Extender T ja sekoita vielä 2 minuutin ajan kunnes tasainen seos on saatu aikaan. Jotta varmistetaan materiaalin sekoittuminen kauttaaltaan kaadetaan seos toiseen astiaan ja sekoitetaan uudelleen tasaiseksi seokseksi. Liiallista sekoittamista tulee välttää, jotta minimoidaan ilman sekoittuminen materiaaliin.\nSikafloor®-161 tulee sekoittaa kauttaaltaan matalakierroksisella sähkökäyttöisellä sekoittajalla (300 - 400 rpm) tai muulla soveltuvalla laitteella.\nLaastien valmistuksessa käytetään pakkosekoittajaa. Vapaasti pudottavia sekoittajia ei saa käyttää.\nEnnen levitystyötä tutki alustan kosteuspitoisuus, ilman suhteellinen kosteus r.h. ja kastepiste. Jos alustan kosteus > 4 paino-%, Sikafloor® EpoCem® voidaan levittää tilapäisenä kosteudeneristyskerroksena.\nVarmista, että yhtenäinen huokoseton primerikerros peittää alustapinnan. Tarvittaessa levitä primeri kahteen kertaan. Levitä Sikafloor®-161 harjalla, telalla tai kumilastalla. Suositeltavaa on levittää pohjuste lastalla ja se sen jälkeen ristiintelata.\nKarkeat pinnat tulee tasoittaa ensin. Levitä tasoituslaasti kumilastalla/teräslastalla haluttuun kerrosvahvuuteen.\nSikafloor®-161 kaadetaan, levitetään tasaisesti hammastetulla lastalla. Piikkitelataan välittömästi ristiin varmistaen tasainen kerrospaksuus ja hiekoitetaan, ensin kevyesti ja lopuksi täyteen, kvartsihiekalla n. 15 min. (+20°C) kuitenkin ennenkuin on 30 min. kulunut.\nLevitä Sikafloor®-161 harjalla, telalla tai kumilastalla. Suositeltavaa on levittää pohjuste lastalla ja se sen jälkeen ristiintelata.\nLevitä hiertomassalaasti tasaisesti yhä tarramaisen tartuntakerroksen päälle käyttämällä tarvittaessa tasoituslautaa ja ohjainlautoja.\nLyhyen odotusajan jälkeen tiivistä ja tasoita laastipinta hiertimellä tai teflonpintaisillasiivillä varustetulla hiertokoneella (tavallisesti 20 - 90 rpm).\nPuhdista kaikki työkalut ja levitysvälineet Ohennin C:llä välittömästi käytön jälkeen.\nKovettunut materiaali voidaan poistaa vain mekaanisesti.\nTuotetietoesitteet PDF - 581 KB (fi)\nSikafloor-160, -161, -263 SL N, -264 N, komp. B\nKäyttöturvallisuustiedotteet PDF - 794 KB (fi)


High North Peak, 291 m\nCarriacou on Karibianmerellä sijaitsevan Grenadan saarivaltion toiseksi suurin saari pääsaari Grenadan jälkeen. Se sijaitsee koilliseen pääsaaresta ja on maan pohjoisimpia saaria yhdessä Petite Martiniquen kanssa. 34 neliökilometrin Carriacoulla asuu noin 6 000 ihmistä. Se on näin Grenadiinien saariryhmän suurin ja ilmeisesti myös väkirikkain saari.\nSaaren väestö koostuu pääosin Afrikasta tuotujen orjien jälkeläisistä. Ensimmäinen saarella vieraillut eurooppalainen oli ilmeisesti Guadeloupella asunut ranskalainen kilpikonnanpyydystäjä Jean-Baptiste Du Tertre vuonna 1656. Saarella on yhä ranskalaista vaikutusta muun muassa kylien nimissä, kuten L’Esterre, La Resource ja Beausejour. Pääkielenä puhutaan nykyisin englantia, minkä lisäksi on paikallisia ranskan kielen ja afrikkalaisten kielten sekoituksina syntyneitä kreolikieliä.\nSaaren suurin kaupunki ja pääsatama on noin tuhannen asukkaan Hillsborough, jossa on myös pieni sairaala ja saaren pääpoliisiasema. Saareen kulkee säännöllisiä vene- ja ilmatyynyalusreittejä, ja saarella on myös lentokenttä. Muita kyliä saarella ovat L'Esterre, Harvey Vale ja Windward.\nCarriacou tunnetaan etenkin Windwardin kylässä harjoitetusta puuveneiden rakennuksesta. Elinkeinon toivat saarelle skotlantilaiset siirtomaaherrat 1800-luvulla. Saaren muita pääelinkeinoja ovat kalastus, maanviljely ja karjanhoito. Maanviljely on limettihedelmien tuotantoa lukuun ottamatta pientä omavaraisviljelyä.\n↑ a b c d e About Grenada: Carriacou & Petite Martinique, Web Portal of Grenada Government 7.5.2013, viitattu 10.9.2015.\n↑ Cameron, Sarah: Caribbean Islands, 17th edition, s. 812. Footprint, 2007. ISBN 978 1 904777 97 7. (englanniksi)\nKuvia tai muita tiedostoja aiheesta Carriacou Wikimedia Commonsissa\nNoudettu kohteesta ”https://fi.wikipedia.org/w/index.php?title=Carriacou&oldid=17815329”


Danske Finance itsenäiseksi rahoitusyhtiöksi\n3. kesä. 2013 – Lehdistötiedotteet\nDanske Bank Oyj on siirtänyt rahoitusyhtiöliiketoimintansa Danske Finance Oy:lle. Siirron myötä rahoitusyhtiön toimintaa voidaan tehostaa ja kehittää aiempaa paremmin.\nDanske Bank Oyj on siirtänyt 1. kesäkuuta alkaen rahoitusyhtiöliiketoimintansa sekä kaikki siihen liittyvät sopimuksensa Danske Finance Oy:lle, joka on sen täysin omistama tytäryhtiö.\n”Toimintamme jatkuu täysin normaalisti, ja yhtiöittämisen vaatimista sopimusteknisistä muutoksista on informoitu asiakkaita ja yhteistyökumppaneita”, Danske Finance Oy:n toimitusjohtaja Juha Hammarén sanoo.\nItsenäisenä yhtiönä toimiminen luo monin tavoin paremmat edellytykset vastata kiristyvän kilpailun ja toimintaympäristön tuomiin haasteisiin.\n”Yhtiöittämisen myötä päätöksenteko nopeutuu ja liiketoiminnan kehityksen seuranta tehostuu. Lisäksi liiketoiminnan laajentamismahdollisuudet paranevat ja toimintaa voidaan muutenkin kehittää itsenäisemmin kuin osana pankkia”, toimitusjohtaja Hammarén linjaa.\nDanske Finance Oy tarjoaa asiakkailleen ratkaisuja investointien ja myynnin rahoittamiseen ja käyttöpääomatarpeisiin.\nJuha Hammarén, toimitusjohtaja, Danske Finance Oy, puh. 040 031 8588


Lemminkäisen markkinanäkymät - Lemminkäinen\nLähteet: Eurconstruct, yhtiön oma arvio\nOsavuosikatsaus 1–9 201627.10.2016\nSuomessa rakentamisen kokonaismäärän odotetaan kasvavan vuonna 2016. Asuntorakentamisen ennustetaan kasvavan, ja asuntojen kysyntä painottuu yhä kasvukeskusten pieniin asuntoihin. Sijoittajamyynnin odotetaan säilyvän aktiivisena, mutta kuluttajamyynti on piristynyt. Toimitilarakentaminen kasvaa yksittäisten suurhankkeiden sekä julkisen sektorin hankkeiden myötä. Korjausrakentamisen odotetaan olevan edelleen vilkasta, mutta sen kasvu hidastuu.\nHallituksen kehysriihen infrahankkeita koskevat päätökset parantavat sekä päällystyksen että infraprojektien näkymiä. Muutamien hankkeiden toteutuminen kuitenkin edellyttää vielä päätöksiä kaupunkien ja kuntien viranomaisilta. Infrarakentamisen odotetaan pysyvän vakaana vuonna 2016. Valtion suunnittelemat panostukset perusväylänpitoon lisäävät jonkin verran päällystyksen kysyntää lähivuosina. Infraprojektien kysyntää ylläpitävät vaativat hankkeet kasvukeskuksissa sekä teollisuuden investoinnit.\nNorjassa ja Ruotsissa infrarakentamista tukevat valtion monivuotiset liikenneinfran kehitysohjelmat. Molemmissa maissa infrarakentamisen odotetaan kasvavan vuonna 2016. Kasvukeskusten ympärillä on Ruotsissa ja Norjassa käynnissä tai suunnitteilla mittavia väylä- ja ratahankkeita, mikä lisää infraprojektien kysyntää. Maissa panostetaan myös energiantuotannon kehittämiseen ja uusimiseen. Päällystyksen kysyntä pysynee Ruotsissa vuoden 2015 tasolla. Norjassa valtion investoinnit päällystykseen ovat vakaat.\nTanskassa päällystyksen kasvua rajoittaa julkisten investointien pieneneminen.\nVenäjällä markkinatilanne pysynee epävarmana. Öljyn hinnan vaihtelu heijastuu valuuttakurssiin. Talonrakentamisen neuvottelu-urakoinnissa urakoitsijan luotettavuus on muodostunut kilpailueduksi. Isojen väylien rakentamis- ja korjaustyöt ylläpitävät päällystyksen kysyntää.\nBaltian maissa infrarakentamisen määrän arvioidaan kääntyvän maltilliseen kasvuun vuoden 2016 jälkeen. Rail Baltica -rautatiehankkeen käynnistyminen lisäisi infrarakentamisen kysyntää kaikissa Baltian maissa.\nOsavuosikatsaus 1–6 201628.7.2016\nSuomessa rakentamisen kokonaismäärän odotetaan kasvavan vuonna 2016. Asuntorakentamisen ennustetaan kasvavan, ja asuntojen kysyntä painottuu yhä kasvukeskusten pieniin asuntoihin. Sijoittajamyynnin odotetaan säilyvän aktiivisena. Toimitilarakentaminen kasvaa yksittäisten suurhankkeiden sekä julkisen sektorin hankkeiden myötä. Korjausrakentamisen odotetaan olevan edelleen vilkasta, mutta sen kasvu hidastuu.\nNorjassa ja Ruotsissa infrarakentamista tukevat valtion monivuotiset liikenneinfran kehitysohjelmat. Molemmissa maissa infrarakentamisen odotetaan kasvavan vuonna 2016. Kasvukeskusten ympärillä on Ruotsissa ja Norjassa käynnissä tai suunnitteilla mittavia väylä- ja ratahankkeita, mikä lisää infraprojektien kysyntää. Maissa panostetaan myös energiantuotannon kehittämiseen ja uusimiseen. Päällystyksen kysyntä pysynee Ruotsissa vuoden 2015 tasolla. Norjassa valtion investoinnit päällystykseen ovat laskussa.\nVenäjällä markkinatilanne pysynee epävarmana. Öljyn hinnan vaihtelu heijastuu valuuttakurssiin. Talonrakentamisen neuvottelu-urakoissa kilpailu on tiukkaa. Isojen väylien rakentamis- ja korjaustyöt ylläpitävät päällystyksen kysyntää.\nOsavuosikatsaus 1–3 201628.4.2016\nSuomessa rakentamisen kokonaismäärän odotetaan kasvavan hieman vuonna 2016. Asuntotuotanto pysynee vakaana, ja asuntojen kysyntä painottuu yhä kasvukeskusten pieniin asuntoihin. Sijoittajamyynnin odotetaan säilyvän aktiivisena. Toimitilarakentaminen kasvaa yksittäisten suurhankkeiden sekä julkisen sektorin hankkeiden myötä. Korjausrakentamisen odotetaan olevan edelleen vilkasta, mutta sen kasvu hidastuu.\nHallituksen kehysriihen infrahankkeita koskevat päätökset parantavat sekä päällystyksen että infraprojektien näkymiä. Muutamien hankkeiden toteutuminen kuitenkin edellyttää vielä päätöksiä kaupunkien ja kuntien viranomaisilta. Tie- ja väylärakentamisen odotetaan pysyvän vakaana vuonna 2016. Valtion suunnittelemat panostukset perusväylänpitoon lisäävät jonkin verran päällystyksen kysyntää lähivuosina. Infraprojektien kysyntää ylläpitävät vaativat hankkeet kasvukeskuksissa.\nNorjassa ja Ruotsissa infrarakentamista tukevat valtion monivuotiset liikenneinfran kehitysohjelmat. Molemmissa maissa infrarakentamisen odotetaan kasvavan vuonna 2016. Kasvukeskusten ympärille on Ruotsissa ja Norjassa käynnissä tai suunnitteilla mittavia väylä- ja ratahankkeita, mikä lisää infraprojektien kysyntää. Maissa panostetaan merkittävästi myös energiantuotannon kehittämiseen ja uusimiseen. Päällystyksen kysyntä pysynee Ruotsissa vuoden 2015 tasolla. Norjassa valtion investoinnit päällystykseen ovat laskussa.\nVenäjällä markkinatilanne pysynee epävarmana. Öljyn hinnan vaihtelu heijastuu valuuttakurssiin. Inflaation nousu heikentää yhä kuluttajien ostovoimaa. Isojen väylien rakentamis- ja korjaustyöt ylläpitävät päällystyksen kysyntää.\nBaltian maissa infrarakentamisen määrän arvioidaan kääntyvän maltilliseen kasvuun vuonna 2016. Rail Baltica -rautatiehankkeen käynnistyminen lisäisi infrarakentamisen kysyntää kaikissa Baltian maissa.\nSuomessa rakentamisen kokonaismäärän odotetaan kasvavan hieman vuonna 2016. Asuntotuotanto pysynee vakaana, ja asuntojen kysyntä painottuu yhä kasvukeskusten pieniin asuntoihin. Sijoittajamyynnin odotetaan säilyvän aktiivisena. Toimitilarakentaminen kasvaa yksittäisten suurhankkeiden sekä julkisen sektorin hankkeiden myötä. Korjausrakentaminen on edelleen vilkasta, mutta sen kasvu hidastuu. Valtion leikkaukset ja taloudellinen epävarmuus rajoittavat infrarakentamisen investointeja Suomessa. Tie- ja väylärakentamisen ei odoteta kasvavan vuonna 2016, vaikka valtion suunnittelemat panostukset perusväylänpitoon lisäävät jonkin verran päällystyksen kysyntää lähivuosina. Infraprojektien kysyntää ylläpitävät vaativat hankkeet kasvukeskuksissa, mutta markkinan odotetaan heikkenevän vuonna 2016, sillä monia päätöksiä odotetaan yhä.\nNorjassa ja Ruotsissa infrarakentamista tukevat valtion monivuotiset liikenneinfran kehitysohjelmat. Molemmissa maissa infrarakentamisen odotetaan kasvavan vuonna 2016. Kasvukeskusten ympärille on Ruotsissa ja Norjassa käynnissä tai suunnitteilla mittavia väylä- ja ratahankkeita, mikä lisää infraprojektien kysyntää. Maissa panostetaan merkittävästi myös energiantuotannon kehittämiseen ja uusimiseen. Päällystyksen kysyntä pysynee Ruotsissa ja Norjassa vuoden 2015 tasolla.\nVenäjällä markkinatilanne pysynee epävarmana. Öljyn hinnan vaihtelu heijastuu valuuttakurssiin. Inflaation nousu heikentää yhä kuluttajien ostovoimaa. Venäjän valtio pyrkii edelleen ylläpitämään asuntojen kysyntää subventoimalla kuluttajien asuntoluottoja. Isojen väylien rakentamis- ja korjaustyöt ylläpitävät päällystyksen kysyntää.


Savonlinnan OMT Fysioterapia - Palvelut: Omt Fysioterapia/Fysioterapia/Lymfaterapia/Jalkahoidot\nOMT tarkoittaa liikuntaelimistön (esimerkiksi niska-, olka- ja selkävaivat, huimaus) häiriöiden tutkimista ja hoitamista Ortopedisen Manuaalisen Terapian menetelmin.OMT fysioterapia perustuu tarkkaan tutkimiseen ja kliiniseen päättelyyn. Menetelmiä ovat tavanomaisten fysioterapeuttisten menetelmien (esim. pehmytkudoskäsittelyt, fysikaaliset hoidot) lisäksi mm. mobilisoivat tai manipulatiiviset menetelmät, joiden tavoitteena on parantaa käsiteltävän nivelen tai nikaman liikkuvuutta. Yliliikkuvan selän tai nivelten kontrolloimiseksi käytetään terapeuttista harjoittelua, teippausta tai tukia tilanteen mukaan.Asiakkaan ohjeistaminen omaan harjoitteluun on tärkeällä sijalla vaivan uusiutumisen ennaltaehkäisyssä.\nOMT fysioterapia kehittyy jatkuvasti perustuen uusimpaan tieteelliseen tietoon ja vahvaan kliiniseen näyttöön.(linkki http://omt.org/index.php/fi/omt/omt-yleistae)\nSavonlinnan OMT Fysioterapian OMT-fysioterapeutilla, Arto Torvelaisella on 33 vuoden kokemus liikuntaelimistön häiriöiden kuntoutuksesta. Fysioterapeutti Arto Torvelainen on valmistunut 3,5 v. kestävästä OMT erikoistumiskoulutuksesta vuonna 1995. Arto käyttää tarvittaessa hoidon tukena kalvokäsittelyjä eli FASCIA MANIPULAATIOITA (R) - STECCON metodin mukaan, AKUPUNKTIOITA ja/tai KINESIOTEIPPAUSTA.\nOMT fysioterapian menetelmiä ovat\n- Tarkka tutkiminen ja kliininen päättely\n- Rangan tai nivelten liikkuvuuden normalisoiminen mobilisaation tai manipulaation avulla\n- Pehmytkudoskäsittelyt ; Faskioiden ja lihasten käsittelyt, venytykset\n- Terapeuttinen harjoittelu, lihasvoiman- ja kestävyyden harjoittelun opastus (kuntosaliohjaus)\n- Neuraalikudoksen (hermokudos) mobilisointi\n- Erilaiset kivun hoidot\nTyöfysioterapeutti Riitta Hulkkonen (myös lymfaterapeutti, jalkojenhoidon AMT ja SKY-kosmetologi) tekee fysioterapeutin toimenkuvan mukaista työtä Savonlinnan OMT Fysioterapiassa. Myös pitkän työkokemuksen omaava Riitta tutkii ja hoitaa liikuntaelimistön kipuja ja häiriöitä sekä hoitaa ja opastaa asiakkaita hyvällä ammattitaidolla\nManuaalinen lymfahoito (käsin tehtävä) on eri syistä johtuvaan kehon turvotukseen tehokas hoitomuoto. Hoidolla saadaan aktivoitua elimistön omaa pumppaustoimintaa tilanteissa jolloin elimistön imusuoni järjestelmän kyky kuljettaa imunestettä on alentunut, joko esim. leikkausten tai syöpähoitojen yhteydessä tai synnynnäisenä ominaisuutena.Hyviä tuloksia saadaan esimerkiksi rintasyöpäleikkausten jälkihoitona.\nTurvotuksen vähenemisen lisäksi manuaalista lymfaterapiaa voidaan käyttää kivun lievittämiseen ja kehon- sekä mielen rentouttamiseen, sitä voidaan käyttää mm. kroonisten sairauksien (esim. reuma, fibromyalgia, ruusu) hoitokeinona.\nLymfaterapia on kevyttä, pumppaavaa painantaa, joka tehostaa kehon lymfa- eli imunestekiertoa. Se on fysioterapian erikoisala joka eroaa täysin klassisesta hieronnasta.Toteutetaan yleensä hoitosarjoina 5-15 kertaa.\nOsa lymfahoidoista on kela korvattavaa\nRiitan jalkahoidoissa on kolme eri vaihtoehtoa; kynsien leikkaus/ohentaminen, perusjalkahoito sekä hemmotteleva jalkahoito\nPerusjalkahoito sisältää jalkakylvyn, kynsien ohentamisen/ leikkauksen, kovettumien poiston, kynsinauhojen siistimisen sekä jalkavoiteen.\nHemmotteleva jalkahoito sisältää edellä luetellun lisäksi jalkojen hieronnan ja kynsien lakkauksen.\nLisäksi Riitta tekee yksilöllisesti muotoiltuja varvasortooseja esimerkiksi vaivasenluu (hallux valgus) ongelmiin ja myös muihin varvasongelmiin.\nPURENTAELINTEN ONGELMIEN MERKITYS PÄÄN JA HARTIASEUDUN KIPUTILOISSA\nPurentaelimistöllä tarkoitetaan leukaniveliä, puremalihaksia, hampaistoa ja niihin läheisesti liittyviä kudoksia. Niiden kiputiloista ja toimintahäiriöistä tavallisimpia ovat leukanivelen äänet, leukanivelten tai puremalihasten kipu, suun rajoittunut avaaminen ja alaleuan liikehäiriöt. Muita oireita ovat muun muassa päänsärky, kasvokipu ja korvakipu. Oireina voi olla myös kivut kielessä, ikenissä, pala tunne kurkussa, kivut niskassa ja hartioissa.\n.Purentaelimistöstä aiheutuvat vaivat ovat yleisiä ja hammassäryn jälkeen toiseksi tavallisin pään alueen kiputila, joka saa potilaan hakeutumaan hoitoon. Naisilla nämä vaivat ovat 3–4 kertaa tavallisempia kuin miehillä. Useimmiten niistä kärsivät 35–50-vuotiaat.\nNaissukupuolen ohella altistavia tekijöitä ovat kasvojen ja leukojen alueen sekä kaularangan vammat, hampaiden virheasennot, hampaiden yhteen pureminen (bruksismi), hampaiden huomattava kuluminen sekä leukanivelen naksuminen. Jotkus yleissairaudet, kuten reumataudit ja laaja-alainen kipu voivat aiheuttaa purentaelimistöön toimintahäiriön. Perinnöllisyydellä ja psykologisillakin tekijöillä on merkitystä.\nPurentaelimistön toimintahäiriö diagnoosia tukevat sille tyypilliset oireet, eli naksahdukset, rahinat ja lonksahdukset leukanivelessä, liikekipu, leukojen väsyminen, jäykkyys ja kipu sekä vaikeus saada suu aivan auki.\nDiagnoosia tehtäessä on tärkeä tietää milloin kipu alkoi ja millaisia tekijöitä siihen liittyi. On hyvä muistella esimerkiksi pään, kasvojen ja niskan alueen vammat autokolarissa tai isku leukaan. Hammaslääkärissä suun pitäminen pitkään auki, liian korkea paikka hampaassa ja huonosti istuvat tai uudet proteesit saattavat olla purentaelimen kiputilan taustalla,myös oikomishoito voi laukaista kivun. Narskutus ja hampaiden yhteen pureminen, poskien tai kynsien pureskelu tai liiallinen purukumin jauhaminen kipeyttävät purentaelimistöä. Sairaudet, lääkitykset, jatkuvan kivun vaikutus elämänlaatuun ja psykososiaaliset tekijät saattavat myös heijastua purentaelimen toimintaan\nHoidon ennuste on yleensä hyvä. Potilaan informoiminen, omahoito-ohjeet, kipulääkkeet ja purentakisko ovat ensi vaiheen hoitomuotoja. Fysioterapiassa tutkitaan niskan toiminta, purenta- ja niskan lihaskireydet, leukanivelen liikkeet ja kuunnellaan naksuuko leukanivel. Hoitomenetelmiä on leukanivelen mobilisoivat venytykset, purenta- ja kaula lihasten pehmytkudoskäsittelyt. Usein tarvitaan kaularangan mobilisoivia venytyksiä. Tavoitteena on normalisoida leukanivelen liikkuvuus ja kivun vähentyminen myös leukanivelen naksuminen on mahdollista saada pois. Purentakiskon tekeminen on tärkeää mutta joskus suuta ei saa tarpeeksi auki, jotta muottia kiskoon voidaan ottaa. Tällöin fysioterapian avulla leuan liikettä voidaan lisätä ja muotin otto onnistuu.


Kyselytutkimustyökalu: Luo SMS-IN liitin - Apusivut\nSiirry kohtaan "Asetukset"->"SMS-in liittimet" ja klikkaa vihreää painiketta nimeltään "Luo uusi". Täällä sinun tulee syöttää lause, jonka haluat järjestelmän tallentavan Taikakyselyllesi tai kyselyllesi ja klikkaa painiketta "Etsi".\nNyt näet aktivoidut puhelinnumerot, joihin voit vapaasti käyttää SMS-in lausettasi. Jos antamasi lause ei ole käytettävissä, etsi uudelleen tai ota yhteys Examinaren myyntitiimiin tilataksesi itsellesi SMS-in numero.\nKun olet löytänyt haluamasi yhdistelmän, klikkaa "+" -merkkiä lisätäksesi sen luetteloosi.\nNyt näet tililläsi käytettävissä olevat SMS-in lauseet siirtymällä kohtaan "Asetukset"->SMS-in liitännät. Yhdistääkesi tekstiviestilause klikkaa Yhdistä ja valitse sitten, haluatko sisällyttää kyselyn tai Taikakyselyn.\nValitse kyselyn / Taikakyselyn nimi ja jos olet päättänyt muodostaa yhteyden kyselyyn, voit lisätä lauseen, joka lähetetään linkin avulla vastaanottajille.\nKäyttääksesi SMS-in kyselyissä, sinun täytyy tilata tekstiviestihyvityksiä Examinarelta. Saat lisätietoja menemällä tilillesi asiakasalueellamme.


RNE, Neste oil, Kesko, Wells Fargo +50% | Wyatt Earpin sijoituspäiväkirja\nRNE, Neste oil, Kesko, Wells Fargo +50%\nOlipa raju päätös viikolle. Kun kurssit kirmasivat nousuun perjantaina, XACT Bear-omistukseni suli käsiini(-9%) ja tasoitti nousua kätevästi. Näin jään ilman laskuja, mutta myös ilman suuria nousuja.\nKuluneella viikolla lisäsin Neste oilia sen laskettua tavoitehintaani. Lisäsin myös Keskoa. Nyt odottelen sitten näiltä yhtiöiltä tulosvaroituksia…\nOtin myös positiota Venäjälle ja Itä-Eurooppaan.\nOstin salkkuun torstaina, päivänä jolloin venäläiset joutuivat pitämään pörssinsä kiinni, Morgan Stanleyn Eastern Europe Fundia (RNE).\nEn voinut vastustaa kiusausta sillä niin alas lyötiin tuotakin rahastoa. Odotan kohtuullisia osinkoja ja sitä että Venäjä ja Eurooppa yrittävät tulevaisuudessa lähentyä taloudellisesti vaikeuksista huolimatta. Tällaiset kriisit ovat ostomahdollisuuksia. Toki punnitsin omat riskini tässä ja sijoitus on sellainen, että jos tauluun tulee -50%, niin ostan lisää. Keskihinnanalennus-tragediaa siis kehiin.\nJoka tapauksessa olen jo ylittänyt ostovaltuutukseni tälle kuulle. On vaikeaa pysyä poissa markkinoilta kun meneillään on ollut yksi rahoitusmaailman kiinnostavimpia ajanjaksoja. On mielenkiintoista ostaa jotakin kun kauhu ja paniikki on suurimmillaan. Sellainen ostos ei voi olla kehnoimmasta päästä.\nMutta ei tämä tähän jää. Odotan seuraavaa sukellusta. Bearit pysyy salkussa.\nWells Fargo -omistukseni on kehittynyt turhankin hyvin.\nEn ole ehtinyt ostaa sitä lisää ja kurssi karkaili ylös taas tänään ja näyttää tuollaista +50% salkussa. Uskoisin Wellsin kohdalla että sijoittajat uskaltavat ottaa näkemystä pankeissa, jotka ovat jääneet tämän finanssikriisin keskiöstä hieman sivuun.\nMoi, sinänsä kiva, että Sulla on linkki blogiini. Laitan tässä huomenissa blogisi linkin omaan blogiin, jos passaa. Yleensä olen kaikille suositellut tällaista osoitetta, koska kirjoitan kovin monenlaisista aiheista ja usein ihan kieli poskessa. Tuo linkki saattaisi olla edes pieni takuu ns. asiasta 🙂 http://vanhanaikainen.blogit.kauppalehti.fi/tag/sijoittaminen/\nHei, laita vaan. Kokeilin tuota antamaasi osoitetta, joka tosiaan olisi perusteltu tapa lähestyä blogiasi täältä käsin, mutten saanut sitä ainakaan vielä toimimaan tässä bloggerin uudessa ”rullaavassa” blogiluettelo-toiminnossa. Tuo koko luettelo on mulla tässä vielä testailuvaiheessa.


Vantaan näköiset herättäjäjuhlat\nVantaalla järjestetään herättäjäjuhlat 8.–10.7.2016. Juhlille arvioidaan saapuvan 30 000–40 000 vierasta. Juhlakenttänä toimii Myyrmäen urheilustadion.\nHerättäjäjuhlat on Suomen luterilaisen kirkon toiseksi suurimman herätysliikkeen körttiläisyyden eli herännäisyyden suurin vuosittainen tapahtuma, joka järjestetään aina eri paikkakunnalla.\nVantaan juhlien tunnus Kahden maan kansalainen tulee Siionin virrestä. Siionin virret ovat herännäisyyden laulukirja.\nTunnus viittaa taivaan ja maan kansalaisuuteen, mutta Vantaan juhlilla nousee esille myös Vantaa monikulttuurisena muuttajien kaupunkina. Juhlalogossakin näkyy passileima ja lentokoneleima.\n► Folklaulaja Piia Viitanen eläytyi kahden maan kansalaisuuteen\n► Helsingin piispa Irja Askolan ajatuksia kahden maan kansalaisuudesta ja tervetulotoivotus juhlille\n► Sanoittaja Kaija Pispan haastattelu: Vierauden tunteen vaivaama\n► Herättäjäjuhlien logossa näkyy vantaalainen todellisuus\nSuurin osa juhlista vietetään säästä riippumatta taivasalla, juhlakentällä. Kentälle on rakennettu noin kuusi kilometriä penkkejä ja niiden tuntumaan ruoka- ja kahvipisteet, vessat ja mm. kirjojen ja oheistuotteiden myyntipisteet.\nJuhlien ohjelman perusrunkona ovat seurat. Noin tunnin mittaisissa seuroissa vuorottelevat lyhyet puheet ja virret, joita lauletaan ilman säestystä Siionin virsistä. Siionin virsien sävelmissä on leimallinen keinuttava, meditatiiviseksikin sanottu sointi.\nVantaalla seurapuhujina ovat esimerkiksi Pertti Kurikan Nimipäivät -yhtyeen basisti Sami Helle, kaupunginjohtaja Kari Nenonen ja piispa Irja Askola.\nHerättäjäjuhlien kohokohtia ovat lauantain päiväseurat, sunnuntain jumalanpalvelus ja sunnuntain päätösseurat, jotka keräävät suurimmat osallistujamäärät.\nSeurojen lisäksi herättäjäjuhliin kuuluu oheisohjelma, jota Vantaalla leimaavat runsas musiikkitarjonta, liikunnallisuus, kansainvälisyys, tapahtumat eri puolilla kaupunkia ja ennakkoluulottomuus. Juhlilla voi patikoida Sipoonkorven Högbergetille tai piipahtaa pop in -perheneuvontaan.\nOhjelmassa on myös Peace United -jalkapallo-ottelu rauhan puolesta. Konserteissa esiintyvät muun muassa Yona, Piia Viitanen, Eero Raittinen, Jaakko Löytty, Vox Silentii ja Vantaan seurakuntien kanttorit.\nJuhlien pääsihteeri Minttu Haapalainen kertoo juhlista Körttiradiossa:\nHerättäjäjuhlien ehkä omintakeisin tapa liittyy juhlien päättymiseen. Sunnuntaina päätösseurojen viimeisen puheen lopuksi juhlaväki polvistuu maahan yhteiseen rukoukseen. Sen jälkeen väki nousee seisomaan ja laulaa kiitosvirren Herraa hyvää kiittäkää.\nVälittömästi virren jälkeen juhlavieraat osallistuvat juhlien purkutalkoisiin kantamalla laudoista ja metallipukeista kootut penkit kasoihin poiskuljetusta varten. Urheilukentän kokoinen penkkimeri on raivattu muutamassa minuutissa.\nJuhlakentällä saattaa myös bongata perinteiseen körttipukuun pukeutuneen ihmisen. Puvun käyttö lakkasi vuosikymmeniä sitten, mutta viime vuosina muutamat ovat innostuneet ompelemaan tai teettämään itselleen uusiopuvun.\nPuku on kokonaan musta, naisen hame on täyspitkä. Miehen takin helmassa selkäpuolella on kolme halkiota, ns. körtit. Naisen pukuun kuuluu myös musta huivi, jossa on siniset koristeraidat. Huivi on myös körttinuorten suosima trendiasuste, jonka käyttöä sovelletaan hyvin vapaasti.\nNuoret myyvät juhlilla körttipastilleja. Makuja on piparminttu, anis ja salmiakki. Mainoslause kuuluu: Puheen mittaiset, maailmalta maistuvat. Pastillit tunnetaan muualla mm. uskovaisten pastilleina tai papinpastilleina.\nHerännäisyyden historialliset juuret ovat Savossa ja Pohjanmaalla, mutta nykyisin toimintaa on ympäri Suomea. Vantaan alueella järjestetään herännäishenkistä toimintaa vuosittain.\nAiemmin herättäjäjuhlia on järjestetty eteläisimmässä Suomessa Järvenpäässä vuonna 2001 ja Espoossa vuonna 2008.\nMaailman ensimmäiset herättäjäjuhlat järjestettiin Pohjanmaalla Ylistarossa, Juho Malkamäen talossa vuonna 1893. Mukana ollut pastori Wilhelmi Malmivaara arvioi mukana olleen "ääretön kansasto ainakin 28 seurakunnasta".\nHerättäjäjuhlat ovat jääneet väliin vain vuosina 1941 ja 1944 sodan vuoksi.\nVantaan juhlat vuonna 2016 tulevat olemaan järjestyksessä 122.\nVantaan herättäjäjuhlat järjestävät Herättäjä-Yhdistys, Vantaan seurakunnat ja Vantaan kaupunki.\nJuhlat rakennetaan pääosin talkoovoimin. Talkoolaisia tarvitaan noin 1500.\nJuhlien organisoinnista vastaa juhlatoimikunta. Sen puheenjohtajana toimii Helsingin piispa Irja Askola ja varapuheenjohtajana Vantaan kaupunginjohtaja Kari Nenonen.\nVantaan herättäjäjuhlat sosiaalisessa mediassa:\nFacebook: ► Herättäjäjuhlat Vantaalla 2016\nTwitter: ► Herättäjäjuhlat 2016\nInstagram: ► Herättäjäjuhlat Vantaalla 2016\nIlmoittaudu vapaaehtoiseksi: ► vapaaehtoistyo.fi/herattajajuhlat\nTilaa uutiskirje: ► Herättäjäjuhlien uutiskirje\nTiedotusvälineiden akkreditointi tapahtuu ► tästä. Lue lisää


Laki vakuutusoikeuslain muuttamisesta 569/2015 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 2015 › 569/2015\nmuutetaan vakuutusoikeuslain (132/2003) 2 §:n 1 momentti, 3 ja 9 §, 10 §:n 1 momentti ja 13 § sekä\nlisätään lakiin uusi 3 a §, 4 §:ään, sellaisena kuin se on osaksi laissa 1207/2003, uusi 4 momentti ja 5 §:ään, sellaisena kuin se on osaksi laissa 1207/2003, uusi 4 momentti seuraavasti:\nVakuutusoikeudessa on ylituomari sekä muina lakimiesjäseninä vakuutusoikeustuomareita. Lakimiesjäsenenä voi olla myös esittelijä sen mukaan kuin valtioneuvoston asetuksella säädetään.\nTuomareiden kelpoisuus ja nimittäminen\nYlituomarin ja vakuutusoikeustuomarin nimittämisestä ja kelpoisuusvaatimuksista säädetään tuomareiden nimittämisestä annetussa laissa (205/2000).\nVakuutusoikeudessa voi kielellisten oikeuksien turvaamiseksi olla riittävä määrä vakuutusoikeustuomarin virkoja, joihin nimitettävillä on oltava tuomareiden nimittämisestä annetun lain 12 §:n 2 momentissa tarkoitettu kielitaito.\nValtioneuvoston asetuksella säädetään, kuinka monta 1 momentissa tarkoitettua virkaa vakuutusoikeudessa on. Ennen asian esittelemistä valtioneuvostolle oikeusministeriön on pyydettävä korkeimman hallinto-oikeuden lausunto 1 momentissa tarkoitettujen tuomarin virkojen tarpeesta.\nLääkärijäseneksi tai lääkärivarajäseneksi esitettävän on ennen tehtävään määräämistä ja sen kestäessä annettava vakuutusoikeudelle tuomareiden nimittämisestä annetun lain 14 §:ssä tarkoitettu selvitys sidonnaisuuksistaan.\nVakuutusoikeuden sivutoimiseksi jäseneksi tai varajäseneksi esitettävän on ennen tehtävään määräämistä ja sen kestäessä annettava vakuutusoikeudelle tuomareiden nimittämisestä annetun lain 14 §:ssä tarkoitettu selvitys sidonnaisuuksistaan.\nVakuutusoikeus toimii osastoihin jakautuneena. Osaston perustamisesta ja lakkauttamisesta sekä osastojaosta määrätään vakuutusoikeuden työjärjestyksessä.\nYlituomari määrää osaston johtajan tehtävään vakuutusoikeustuomarin enintään kolmeksi vuodeksi kerrallaan. Tehtävä on julistettava vakuutusoikeuden niiden vakinaisten tuomareiden haettavaksi, jotka on nimitetty virkaansa ennen hakuajan päättymistä. Tehtävään määrättävällä tulee olla tehtävän edellyttämät henkilökohtaiset ominaisuudet ja johtamistaitoa. Määräys osaston johtajaksi voidaan painavasta syystä peruuttaa.\nOsaston johtaja johtaa osaston työskentelyä. Hän huolehtii erityisesti työn yleisestä suunnittelusta ja järjestämisestä osastolla sekä työskentelyn tuloksellisuudesta. Hänen tulee valvoa oikeusperiaatteiden soveltamisen ja laintulkinnan yhdenmukaisuutta osaston ratkaisuissa.\nVakuutusoikeuden ylituomarin ollessa estyneenä hänen tehtäviään hoitaa tehtävässä vanhin virantoimituksessa olevista osaston johtajista. Osaston johtajienkin ollessa estyneinä ylituomarin tehtäviä hoitaa virassa vanhin virantoimituksessa olevista vakuutusoikeustuomareista.\nOsaston johtajan ollessa estyneenä hänen tehtäviään hoitaa virassa vanhin virantoimituksessa olevista osaston vakuutusoikeustuomareista.\nLainkäyttöasiat ratkaistaan istunnossa kokoonpanossa, jossa on puheenjohtajana vakuutusoikeuden ylituomari tai vakuutusoikeustuomari ja muina jäseninä kaksi lakimiesjäsentä.\nJos lainkäyttöasian tai siihen kuuluvan kysymyksen ratkaisulla saattaa olla periaatteellista merkitystä lain soveltamisen kannalta tai asia on muutoin laajakantoinen taikka jos ratkaisu tulisi poikkeamaan aikaisemmasta käytännöstä, ylituomari tai osaston johtaja voi siirtää asian tai siihen kuuluvan kysymyksen vahvennettuun istuntoon, jossa on puheenjohtajana ylituomari tai osaston johtaja sekä muina jäseninä asiaa aikaisemmin käsitelleet jäsenet ja muut samalla osastolla toimivat vakuutusoikeustuomarit. Vahvennettu istunto on päätösvaltainen, kun vähintään kaksi kolmasosaa jäsenistä on läsnä.\nYlituomari voi 1 momentissa säädetyin edellytyksin siirtää lainkäyttöasian tai siihen kuuluvan kysymyksen täysistuntoon, jossa on puheenjohtajana ylituomari sekä muina jäseninä vakinaiset vakuutusoikeustuomarit ja asiaa aikaisemmin käsitelleet jäsenet. Täysistunto on päätösvaltainen, kun vähintään kaksi kolmasosaa jäsenistä on läsnä.\nVakuutusoikeuden lääkärijäsen ja lääkärivarajäsen sekä sivutoiminen jäsen ja varajäsen on velvollinen ilmoittamaan sidonnaisuutensa, kun hänet ensimmäisen kerran tämän lain voimaantulon jälkeen määrätään tehtäväänsä.\nVakuutusoikeuden tuomareita ovat myös tämän lain voimaan tullessa nimitettyinä olevat vakuutusoikeuden laamannit. Heihin sovelletaan, mitä vakuutusoikeustuomarista säädetään.\nTämän lain voimaan tullessa vakuutusoikeustuomarin virkaan nimitettynä oleva on kielitaitoa koskevien kelpoisuusvaatimusten osalta edelleen kelpoinen siihen virkaan, johon hänet on nimitetty. Määräaikaiseen vakuutusoikeustuomarin virkasuhteeseen nimitettynä oleva on kielitaitoa koskevien kelpoisuusvaatimusten osalta kelpoinen virkasuhteensa loppuun.\nSen arvioinnissa, onko vakuutusoikeudessa riittävä määrä 3 a §:ssä tarkoitettuja virkoja, voidaan ottaa huomioon ne virat ja määräaikaiset virkasuhteet, joihin on tämän lain voimaan tullessa nimitettyinä henkilöt, jotka täyttävät tuomareiden nimittämisestä annetun lain 12 §:n 2 momentissa säädetyt kielitaitovaatimukset.\n2 § - Jäsenet3 § - Tuomareiden kelpoisuus ja nimittäminen3 a § - Erityistä kielitaitoa edellyttävät tuomarin virat4 § - Lääkärijäsenten kelpoisuus ja määrääminen5 § - Muiden sivutoimisten jäsenten määrääminen9 § - Vakuutusoikeuden osastot10 § - Vakuutusoikeuden ratkaisukokoonpano13 § - Vahvennettu istunto ja täysistunto


METSO TOIMITTAA OSB-TUOTANTOLINJAN SOVETSKIY DOK:LLE VENÄJÄLLE - Metso\nSuomen kotisivut Lue uusimmat uutiset 2003 METSO TOIMITTAA OSB-TUOTANTOLINJAN SOVETSKIY DOK:LLE VENÄJÄLLE\nPörssitiedote tammikuuta 13, 2003 01.08.52 ip. CET\nMETSO TOIMITTAA OSB-TUOTANTOLINJAN SOVETSKIY DOK:LLE VENÄJÄLLE\nMetso Panelboard toimittaa täydellisen OSB (Oriented Strand Board) -tuotantolinjan Sovetskiy DOK:n tehtaalle Khanty-Mansiyskin autonomiselle alueelle Venäjälle. Toimitus on vuoden 2004 alkupuoliskolla. Tilauksen arvo on noin 35 miljoonaa euroa ja se kirjautui vuoden 2002 viimeiselle neljännekselle.\nSovetskiy DOK:lle toimitetaan kaikki tuotantoprosessin koneet puuvarastosta valmiiden levyjen pinoamiseen. Toimitus sisältää energialaitoksen sekä järjestelmät tukkien sulatukseen ja kuorintaan, lastunvalmistukseen, kuivaukseen ja liimaukseen sekä puristinlinjan, johon kuuluu sirotteluasemat, puristin, sahaus- ja pinontalaitteet. Metso Panelboard toimittaa myös koko tuotantolinjan prosessiautomaation.\nLinjan tuotantokapasitetti on 450 kuutiometriä päivässä. Linja on suunniteltu siten, että sen päivätuotanto on nostettavissa 800 kuutiometriin.\nMetso Panelboardin yksiköt Suomessa (Nastola), Ruotsissa ja Saksassa sekä Metso Paperin yksikkö Porissa osallistuvat projektiin.\nOAO Sovetskiy DOK Khanty-Mansiyskin autonomisella alueella on perustettu erityisesti Venäjän ensimmäisen OSB-tehtaan rakennusta ja hallintoa varten. Sovetskiy DOK:n perustajina ovat OAO LVL-Ugra (Venäjän ensimmäinen LVL-tehdas) ja Khanty-Mansiyskin aluehallitus.


Nettiautosta bongattua | sivu 895 | Overdrive.fi\nSivu 895 / 1313 < Edellinen 1 ← 893 894 895 896 897 → 1313 Seuraava >\nOlisko kellään lisätietoja tästä, ollaan menossa huomenna\npotkimaan renkaita tositarkotuksella...\nEi tullut täältä lisä tietoja, mutta autohan oli kohtuu hyvä! Kiitokset vain kaupoista ex-omistajalle, jos tämän luet...\nrane58, sachary, passerby ja 4 muuta käyttäjää tykkäävät tästä.\nAjokorttini on BECE, joten kuorma-autoksi rekisteröity pick-up on hyvä vaihtoehto. Niiden myyntihinta taitaa tosin olla automaattisesti korkeampi. 80km/h rajoitus ei ole iso ongelma sekään.\nHinta korkeampi ja 90% varmuudella keulalla on diesel. Nelivetokin tulee kaveriksi suht isolla todennäköisyydellä.\nOstin 91 samanvuotisen 23 tkm ajetun Scotsdalen 4,3 koneella ja paino rekisteri otteessa tasan 1800 kiloa. Pääsin lappeenrantalaiskatsastusmiehen silmätikuksi, kun helvetin hienon uuden jenkki auton vein ensi katsastukseen. Pyysi oikein kaverin ihmettelemään auton valoja. Pitkien valokuvio muistutti liikaa lyhyitten kuviota. Keskeytti tolla perusteella katsastuksen, kun kello oli venähtänyt jo 16:00 virka-aika loppuu niin homma jatkuu maanantaina. Ei auttanut vaikka kuinka sanoi Metro-auton maahantuomaksi. No maanantai aamuna selvisi tietenkin, että jenkkiumpiot kelpaavat. Seuraavalla kerralla ei kelvannut päästömittaus todistus, kun ei ollut kierrosten kanssa otettu. Pakokaasu säännokset paketti-autoissa olivat muuttuneet. Toinen huomattavasti vakavampi vika oli rekisteriotteessa. Siihen oli merkitty väriksi punainen, vaikka auto oli metallihohto punainen ja hopea.\nNo sitten päästään siihen kolmanteen katsastukseen , jossa kyseinen kaveri huomasi vakavan puutteen. Autossa ei ole 80 lätkää! Taas olivat muuttuneet katsastus ohjeet. Entisissä ohjeissa vaadittiin 80 lätkä, jos paino on yli 1800 kiloa. Uudet ohjeet vaativat lätkän, jos tasan tai yli 1800 kiloa. Eli säännöt muuttuivat moneen otteeseen noihin aikoihin. Apinan raivolla liikenneministeriössä yritettiin tukkia veronkierto paketti-autojen tuontia keksimällä mitä kummalisempia sääntöjä. Ilman noita suksiboxsilla varustettuja mersuja ja piilofarkkuja olisi säädökset pysyneet ehkä vähän järkevämpinä. 2013 ostin täsmälleen saman värisen ja muutoin samalla tekniikalla varustetun vain ilmastointi lisänä silveradon vm 1988. Ilmeisesti freoni on ilmaa kevyempää, kun siinä oli rekisteri otteeseen merkitty painoksi 1770 kg. Tämäkin taisi olla metro-auton maahantuoma.\nTuo ensimmäinen Chevy oli täysin virheettömässä kunnossa ja huollettu jarruissa/nivelissä ei koskaan löytynyt sanomista. Viimeiset katsastukset ajelin suosiolla imatralle, missä ihmeteltiin vain auton poikkeuksellisen hyvää kuntoa. Onneksi ei noita valtionvirkamies vetosia laitoksia enää ole.\nkatsastajankadun asemalla varmaan ?\nmulla aikoinaa tuolla aspenin pompautti 4 kertaa yks vuos millon mistäkii idioottisyystä.\nMelkein uuden vanin kanssa tuolla kans yhden idioottikatsastajan kanssa tapeltiin tunti katalysaattorista. meni kyl viimesellään pitkinhampain läpi. Ikinä missään ei tuosta tuon jälkeen sanottu ja auto tuli katastelua tuon jälkeen ainakin 15 kertaa.\nEi ole tuon jälkeen tuolla tarvinnu käyä autoja katastelemassa. Ei kylvarmaan enää ne mulkut ole edes siellä töissä.\nEi silloin ollut kuin yksi katsastusasema lappeenrannan harapaisessa ja siellä tämä yksi kyrpä. Imatralla oli todella asiallinen meiniki.\nJees. sama paikka. Oli kyl ihan vituksesta tuo paikka. Sellanen tummatukkanen rillipää oli kyl iha n mulkku ainakii, en muista nimee enää. Ja tietysti legendaarinen pallonivelpakarinen. Miul ei kyl ton pakarisen kans koskaan mitään ongelmia tosin ollut.\nPallonivelpakarinen... Kuulostaa ihan fingerporin hahmolta.\nFuryIII '71, 6.5.2018\nTämä paukkuu jo teoreettisen budjettini yli, mutta voisi olla muuten kelvollinen vaihtoehto. Tosin dieselmörkö tässäkin on. Hajoaako heti vai joskus. Pieni käyttömaksu, sekä pelkkä takaveto.\nMulta saat tohon hintaan toimivan bensakutosella olevan\nDiesel aina arvoitus. Bensakoneita saa edullisesti vaikka sulais klöntiksi koko entinen moottori. Dieselin osat rupee oleen kiven alla ja hinnoissaan.\nMikäli ei ole kiirettä luopua, niin pidetään asia mielessä. Onneton budjettini, joka sekin lainarahaa, ei salli pienintäkään vastoinkäymistä. (Koko rahaa ei siis vielä ole olemassa.)\nTuossahan ne tärkeimmät onkin: "EI SILKKIPERSEILLE, Asiasta ymmärtävälle, tosimiehelle tai naiselle!"\nTämä on siisti: https://www.nettiauto.com/chevrolet/styleline/9622674\nJa tämäkin: https://www.nettiauto.com/mercury/custom/9622543\nTosi kivasti istuu takasumari ja pakkivalo..: https://www.nettiauto.com/ford/mustang/9622487 Tuohon hintaan voisi olla siistimmätkin?\nOnneksi nykyisin nuo suomen vanhan lainsäädännön mukaiset takasumuvalo hirvitykset maahantuoduille autoille muuttui niin nykyisin ne saa muutoskatsastastamalla pois.\nOlisi tuon voinut kirjoittaa esim näin. "Hirveässä kunnossa oleva raato. Ei museoautoa etsivälle", toki tuli selväksi tuolla ensimmäiselläkin tavalla\npalontie ja sdfsd tykkäävät tästä.\nSe tasan 1800 kilosille tullu 80-lätkä juontaa juurensa lisäpenkki kikkailuun. 100 km/h sai ajaa 1800kg tai kevyemmillä ja lisäpenkki sai olla 1800 kg tai painavammissa. Jos passattiin paino tasan 1800 kg, sai ajaa 100 lisäpenkillisellä pakulla. Ainakin Mazda B2600 leimattiin tuollein 5-paikkaseks ilman 80-lätkää. Lavan bedlineri oli hitsattu 4mm teräs turkkilevystä ja osa turvakaarista oli 60mm umpirautaa, lisäpainoa piti saada ja nämä muutokset oli virallisen maahantuojan tekemiä.\nMyöhemmin lätkän painovaatimusta muutettiin kilolla tuon kikkailun estämiseks.\nMulla on ollut vuodesta 2008 k5 blazeri 6.2l dieselillä. Sen kone hajos vasta puolen vuoden ja 10 000 km päästä ostosta. 4500 eurolla sen sai tehtyä täysin uusiksi. Ainoastaan kampiakseli ja lohko hyödynnettiin. Osat ja koneistukset sekä kannet ja kansityöt oli 3500e.\nNyt on 13 kuukautta ollut 1997 vuoden dodge ram 5.9 12v cumminssilla ja vaikka blazeri on hauska peli niin kyllä noi gm dieselit (en puhu nyt isuzun koneista) on ihan sirkus sariola laitteita siihen verrattuna.\nTosin toimivia 6.2 / 6.5 dieseleitä näkee myytävän satasilla niin kyllähän sellasellakin taas raksuttaa menemään aikansa. Vanhat laitteet on arvoituksia.\nSatasen toimivat dieselit on varmasti hyviä... Hyvää kauppaava myyjä kyllä tietää toimivan dieselkoneen arvon ja kysynnän.\n500€ voi saada toimivan bensakoneen ja jopa valita.\nEn sanonut hyväksi. Mulla on nyt hyvä kone ja sitä ei saanut satasilla niin kun varmaan tosta tekstistä ymmärsit.\nJos bensakoneella haluaa ajaa niin satasilla saa jo valita niin kuin sanoit. Tollasella kysyjän budjetilla varmaan on fiksumpaakin ostaa bensakoneinen.\nMeillä oli 1993 vuoden fleetside 4.3 bensakoneella pitkään eikä siitä (moottorista) jäänyt huonoja muistoja. Juuri näkyi kyseinen yksilö myynnissäkin.\nSen pyhän cumminsin ku aukasee niin aika monessa osassa lukee made in india,ei sariola...\nJos ei kuorma-autoa halua, niin mun mielestä toi dieselmoottori ton ikäsessä gmmässä on vaan makuasia mistä pitää tarvittaessa maksaa se hinta jos jotain käy.\nTeho/taloudellisuus/huollettavuus näkökulmista se ei bensalle pärjää järkevösri, jos ei nyt mitään ihan överiä bensakonetta oteta vertailuksi.


Kirjoittaja Aihe: DGS Mobile toivomukset (Luettu 22661 kertaa)\n« Vastaus #15 : 08.06.12 - klo:10:23 »\nLainaus käyttäjältä: tumi - 08.06.12 - klo:08:17\nKiitos ehdotuksista. Kuulostivat hyviltä ideoilta ja laitan harkintaan. Ehdotuksesi voisi tosiaankin pääosin korvata omat ideani. Jää nähtäväksi, onko kuinka "triviaalia".\n« Vastaus #16 : 03.07.12 - klo:01:03 »\nnäytetään seuraavan väylän numero hieman läpikuultavassa boksissa lyhyen hetken (noin 1 sekunnin ajan)\nväläytetään vihreän laatikon sisältöä kerran\nNäytetään pyörivä pallo hetken aikaa, ennen kuin näytetään seuraava väylä\n« Vastaus #17 : 16.09.12 - klo:07:32 »\n« Vastaus #18 : 16.09.12 - klo:17:11 »\nLainaus käyttäjältä: tumi - 16.09.12 - klo:07:32


TPS:lla edessä kiireinen viikko – TPS Salibandy\nTPS:lla edessä kiireinen viikko\n6 helmikuun, 2018 Liigamiehet\nMiesten salibandyliiga jatkuu turkulaisten osalta keskiviikkona kotiottelulla Nokian KrP:tä vastaan. Ottelun TPS:aa enemmän pelanneet nokialaiset ovat sarjassa toisena.\nTPS lähtee keskiviikon kohtaamiseen kuuden ottelun pisteputkessa. Edellisessä ottelussa Indians onnistui viemään kaksi pistettä rangaistuslaukauskilpailun jälkeen, mutta tasapeli tuotti mustavalkoisten pistesarakkeeseen yhden arvokkaan pisteen.\nJoukkueiden edellisessä kohtaamisessa joulukuun alussa Raholassa TPS nappasi arvokkaan 3-5 -vierasvoiton. Tuosta ottelusta käynnistyi myös turkulaisten nykyinen kuuden ottelun pisteputki. Tuossa ottelussa illan TPS-hahmo oli kaksi maalia viimeistellyt Sami Saarinen.\nKrP tulee Kupittaalle neljän ottelun voittoputkessa. Edellisessä ottelussaan se kaatoi EräViikingit tylysti maalein 12-6. Joukkueen ehdottomasti tärkein pelaaja on hyökkääjä Henri Johansson, joka on iskenyt pelaamissaan 19 pelissä kohtalaiset tehot 30+20=50. TPS pystyi jättämään Johanssonin ilman pisteitä joukkueiden ensimmäisessä kohtaamisessa ja samaa toivotaan myös keskiviikolle, että hyökkääjä vetäisi pelin läpi ns. ”kiikareilla”.\nTurkulaisten osalta pelit jatkuvat keskiviikon jälkeen sunnuntaina vieraspelillä OLS:aa vastaan. Paljon ei aikaa palautumiseen tuosta reissusta jää, sillä tiistaina odottaa jo kotipeli Happeeta vastaan.\nTPS – Nokian KrP, keskiviikkona 7.2 klo 18.30\nKupittaan palloiluhallissa, Lemminkäisenkatu 32\nVierasjoukkue Nokian KrP\nLapset (7-16-vuotiaat) 4 €.\nPrevious Previous post: Kolmas erä ratkaisi voiton KooVeelle – “Tahtotila ei vain riittänyt”\nNext Next post: Eliittisarja jatkui


Onko vanhentunut kosmetiikka vaarallista? | Hyvä Terveys\nOnko vanhentunut kosmetiikka vaarallista?\n26.6.2014 klo 9:00\nRantasaunassa odottaa talven jäljiltä sulanut sampoo, kokkaroitunut hoitoaine ja jämähtänyt aurinkorasva. Uskaltaako niitä enää käyttää? Vastaajana farmaseutti, estenomi, kemian ja biologian opettaja Päivi Kousa.\nSäilyykö kosmetiikkaa mökillä ympäri vuoden?\nTuotteet eivät tykkää jäätymisestä. Jos tuvassa on talvella pieni lämmitys päällä, avaamattomia sampoita ja muita pesutuotteita voi käyttää, jos niissä on käyttöaikaa jäljellä. Pumppupullossa olevat tuotteet säilyvät hyvin, koska niihin ei pääse ilmaa eikä bakteereja. Yleensä voiteet säilyvät käyttökelpoisina noin vuoden ja puhdistusaineet ja kasvovedet puolitoista vuotta.\nHäviääkö vanhasta tuotteesta teho?\nTehon heikkeneminen on vähän niin ja näin: asialla voisi olla merkitystä vaikkapa vanhentuneessa aurinkovoiteessa, mutta eipä juuri sampoossa tai muissa päivittäistuotteissa.\nVoiko pesuaineita säilyttää saunassa?\nLämpö ja kosteus ovat hyvä kasvualusta mikrobeille, jotka voivat härskiinnyttää tuotteen. Homeetkin tykkäävät kosteista ja lämpimistä tiloista, joten en säilyttäisi pesutuotteita mökkisaunassa. Sampoissa ja pesunesteissä on yli 80 prosenttia vettä, ja tämä asettaa vaatimuksia säilöntäaineille. Vaikka tuotteita ei suositella säilytettäväksi saunan lämmössä tai jääkaapissa, ne kyllä kestävät tilapäistä lämpötilan vaihtelua, kiitos säilöntä- ja stabilointiaineiden.\nLuonnonkosmetiikassa säilyvyysaika on usein lyhyempi. Tuotteen rakenteeseen voi tulla muutoksia, jos lämpötila ja kosteus kovin niitä koettelevat. Purnukat pitäisi siis tuoda mökkisaunaan vain pesun ajaksi ja viedä sen jälkeen pois.\nMistä tunnistaa pilaantuneen tuotteen?\nPilaantuneen tuotteen väri saattaa muuttua ja hajusta tulee epämiellyttävä. Vanhentuneissa voiteissa rakenne saattaa muuttua vetiseksi, kulahtanut ripsiväri muuttuu kokkareiseksi. Vanhentuneesta tuotteesta ei tule vaarallista, mutta se voi tulehduttaa valmiiksi rikkoutuneen ihon.\nMinkälaisia kauneustuotteita mökille kannattaa viedä?\nRiippuu siitä, minkälainen lomakoti on. Kun pesupaikkana on järvi, lampi tai meri, olisi pesuaineiden hyvä olla ympäristöystävällisiä ja luonnonveteen sopivia. Ja jos mökki on pieni ja kesäasuttava, kannattaa mukaan pakata vain pakolliset: näin jätettä tulee mahdollisimman vähän.\nMitkä kosmetiikkatuotteet ovat kesämökin ongelmajätettä?\nOngelmajäte on hieman tiukka termi, mutta kesäasunnossa, jossa jätehuolto toimii ”manuaalisesti”, ei kannata värjätä hiuksia, lakata kynsiä tai poistaa kynsilakkoja. Myös permanenttiaineet, alkoholia sisältävä hajuvesi ja vajaat aerosolitölkit, kuten hiuslakka tai deodorantti, luokitellaan ongelmajätteeksi ja ne tulisi toimittaa vaarallisten jätteiden vastaanottoon. Tyhjät ja paineettomat aerosolipullot voi laittaa pienmetallin keräykseen.\nKumpi on mökille sopivampi, palasaippua vai nestesaippua?\nKumpikin on turvallinen.\nNestesaippua sopii isommalle porukalle, jossa pestään ahkerasti käsiä. Sitä ei kuitenkaan saa laimentaa vedellä, koska silloin säilöntäaine ei tehoa. Hanavettäkin pahempi lantrausaine on meri- tai järvivesi, sillä se on hyvä kasvualusta mikrobeille.\nKuivana säilytettyä palasaippuaa eivät sään vaihtelut hetkauta, joten sitä voi huoletta käyttää talveksi jälkeenkin. Palasaippuassa ei tarvita säilöntäaineita, koska tuotteen tekemiseen ei ole käytetty vettä.\nParas ja hygieenisin palasaippua on narun päässä roikkuva tai reiällisessä astiassa oleva.\nSaippuakupissa vedessä lilluva likainen palasaippua on epäesteettinen ja -hygieeninen.


Haemme Market Access -asiantuntijoita - ESiOR\nVahvistamme Market Access -tiimiämme ja haemme nyt\nMARKET ACCESS -ASIANTUNTIJOITA\nVastaat asiakkaidemme lääkevalmisteiden hinta- ja korvattavuushakemusten suunnittelusta ja toteuttamisesta. Market Access -asiantuntijana olet osa Market Access -tiimiämme ja työskentelet yhdessä terveystalous- ja data science & evidence generation -tiimien kanssa.\nOdotamme sinulta tehtävään soveltuvaa korkeakoulututkintoa (esim. proviisori, farmaseutti tai terveystaloustiede). Sinulla on jo aiempaa kokemusta Market Access -tehtävistä. Sairaalakilpailutuksiin, terveystalouteen tai analytiikkaan liittyvä osaaminen katsotaan eduksi. Kommunikoit sujuvasti suomen ja englannin kielellä, niin kirjallisesti kuin suullisesti.\nTyöskentelytyyliltäsi olet oma-aloitteinen ja ratkaisuhakuinen. Sinulla on hyvät tiimityöskentelytaidot sekä kykyä työskennellä itsenäisesti pitäen kiinni sovituista aikatauluista.\nTarjoamme sinulle loistavan tilaisuuden päästä näyttämään kykysi Market Access -alalla ja työskentelemään mielenkiintoisten ja innovatiivisten projektien parissa. Pääset työskentelemään huippuasiantuntijoiden kanssa, jotka ovat valmiita auttamaan ja tukemaan sinua työssäsi. Sinulla on mahdollisuus vaikuttaa omaan työnkuvaasi, kehittää taitojasi ja edetä urallasi.\nTarjoamme myös mahdollisuutta tehdä työtä etänä paikkakunnasta riippumatta, mutta hyvät yhteydet pääkaupunkiseudulle ovat toivottavia.\nKiinnostuitko tehtävästä? Soita ja kysy lisää, tiedusteluihisi vastaa ESiOR Oy:n toimitusjohtaja Erkki Soini p. 0400-533971 perjantaina 8.5. klo 09.00 – 17.00 ja keskiviikkona 13.5. klo 08.00 – 17.00 sekä HRS Advisorsin konsultti Seija Raesola p. 040 775 6150. Jätä hakemuksesi ja CV:si palkkatoiveineen viimeistään 17.5. mennessä oheisen linkin kautta.


Kirjoittanut Noora Shingler 20. helmikuuta 2019 kello 22:39\nMulla on lievästi sanottuna tässä asiassa oma lehmä ojassa, vaikka näin ei varmasti kuuluisi vegaanilounaan yhteydessä sanoa, haha. Kyse on Ossin uudesta projektista. Hän ryhtyi kesken mun eduskuntavaalikampanjan lounaskokiksi! (Kirjoitan tästä mun ehdokkuudesta myöhemmin perusteellisemmin, mutta ei huolta, Kempparista ei ole tulossa kevään ajaksi pelkästään mun vaaliagendaa tuuttaavaa foorumia.) Ossi on jeesannut mua kampanjatiimissä valtavasti, kuunnellut murheita ja pohdintoja leikkiin lähtemisestä käytännön asioihin. Mutta ymmärrän — ihmisen pitää tehdä palkkatöitäkin, vaikka tekemistä mun kampanjassa riittäisi 24/7.\nAlkutalvesta Helsingin Vallilaan, Sturenkadulle aukesi uusi vegaaniravintola, Magu nimeltään. Menulla on myös villiruokaa! Itse pääsin maistelemaan annoksia jo vuodenvaihteessa, silloin paikka toimi illallisravintolana. Tämän jälkeen ruokalista toki on kerennyt pyörähtää uusiksi, toivottavasti ehdin Maguun joku ilta dinneröimäänkin. Ossi on nyt ottanut haltuun Magun lounastarjoilun, keskiviikosta perjantaihin klo 11-14:30.\nLounaslista Magulla tulee vaihtumaan viikkoittain. Tarjolla on aina 4 ruokalajin, vegaaninen setti, jonka tarvittaessa saa myös gluteenittomana. Nyt ekalla viikolla tarjolla on freesiä, fenkoli-kuusi-puolukka -salaattia, fermentoitua sellerikeittoa, speltti-pakuri-nauris -”risottoa” ja karpalolimppua savustetulla herkkusienilevitteellä. Annokset ovat yksittäin pieniä, mutta nälkä näistä neljästä menee kyllä!\nOssin ruoka on aina superkaunista ja kokonaisuudet on mietitty huolella. Näistä tämän viikon annoksista salaatti ja limppu olivat suosikkejani. Savusienilevite oli ihanan täyteläistä ja limppu ehkä parasta ikinä syömääni leipää! Ihana rapea ja tahmainen kuori, pehmeä sisus ja makeutta karpaloista. Ah! Ossi on saanut mut todella arvostamaan fenkolin makua, ja salaatti olikin näistä neljästä se vahvin annos mun mielestä. Myös risoton kaltainen speltti-nauris -annos oli todella maukas ja keitto metkan hapokas. (Tosin kehotin tekemään siitä huomenna vähän samettisempaa vielä.) Annosten maut olivat voimakkaita ja persoonallisia — lounas, jonka varmasti muistaa pitkään.\nKun ollaan tehty yhdessä projekteja, Ossi on meistä aina se, joka hilaa asiakkaan hintaa alas. Ettei vaan kukaan pääse syyttämään elitismistä. Minä olisin taas kerran myynyt tätäkin lounasta kalliimmalla, mutta hinta on nyt 12,50 €. Erinomainen hinta-laatusuhde kyllä.\nVahva suositus Sturenkadun Magulle ja hienoa, että tänne päähän Vallilaa on saatu hyvä vegaaniravintola. Kiitän! Enköhän itsekin roiku Magussa harva se päivä pitänmässä toimistoa. Tervetuloa moikkaamaan — ja syömään kaupungin parasta vegaanilounasta.\nKuvat: Andy Taylor\nKommentoinut Anne-Mari 21. helmikuuta 2019\nMahtavaa, että tulee uusia paikkoja kokeiluun!! Ja miten huipulta toi ruokasetti kuulostaakaan!! Täytyy ehdottomasti käydä lounastamassa kyseisessä paikassa!!


Erican Vaaleita Unelmia: Jep jep....\nOikein mahtavaa keskiviikkoa teille kaikille. Ollaan jo puolessavälin viikkoa :).\nTäällä mennään päivä kerrallaan meiningillä. Taidan kyllä tehdä niin aina ;) (hihii)\nHermosäryt raajoissa sellaista luokkaa että voisi ottaa sahan ja sahata raajat pois.\nMitenkä on teidän viikkoa alkanut?\nToivottavasti hyvin tai ainakin paremmin kuin minun :)\nToivottavasti saisin nuo kivut hieman helpottamaan huomiseksi sillä olisi tarkoitus käväistä Fiskarsissa kääntymässä ja ihailemassa By Pia´sin tuotteita ;)\nNyt on meikäläisen aivan pakko ottaa ja lähtee maratonille ( lue kävelylle )\nKiva että käväisette kylässä tällä minun luonani :)\nNiin ja hei, uusille lukijoille toivotan sydämellisesti tervetuloa :)\nUpplagd av ♥ Erican Vaaleita Unelmia ♥ kl. 09:34\nJenni 14. marraskuuta 2012 klo 9.47\nToivottelen helpotustä särkyihin! <3 Ja kauniita tunnelmakuvia, näistä tulee niin hyvälle mielelle. :) Mukavaa Fiskarsin reissua!\nTibs 14. marraskuuta 2012 klo 9.57\nSulla on aina niin ihania asetelmia kuvissasi!\nTaallakin kipristellaan sarkyjen kanssa, selka on ollut kipeana jo yli 3kk, kipu vetaa ikavasti jalkoihin. Tama viikko on onneksi ollut vahan parempi, ehka se tasta pikkuhiljaa. Koita jaksaa myos siella!\nEricas Vita Drömmar ♥ 14. marraskuuta 2012 klo 20.06\nTuo sinun kipusi kuulostaa aivan minun iskiaskseltani ;)\nMemmi L 14. marraskuuta 2012 klo 13.01\nTiina 14. marraskuuta 2012 klo 15.08\nHermosärky on todella raastavaa...jaksamisia!\nJa hienoa keskiviikkoa sinnekin! :)\nperiferian riikka 14. marraskuuta 2012 klo 16.07\nKauniita kuvia :) ja voimia kivun hallintaan ...\nAnonyymi 14. marraskuuta 2012 klo 16.15\nIhania tunnelmia kuvissa <3 No tässähän tää viikko kulkee omaa tahtiaan,uuden blogin rakentelua . Sahaisitko multa vasemman jalan samalla ?\nLovviisa 14. marraskuuta 2012 klo 19.08\nAatellaanko että aamulla herätessä kolotuksista päätellen tietää olevasa hengissä, hih...Oletko kokkeillu magnesiumia ? Kuvasi kyllä koukuttavan ihanoita :)\nEricas Vita Drömmar ♥ 14. marraskuuta 2012 klo 20.07\nJuu niinhän se on ajateltava. Paniikkihan sitä iskisi jos ei kipuja aamulla herätessä tuntisi ;) Magneesiumia ja muita "aineita" mitä lekuri on määrännyt syön kyllä.\nSisustEllen 14. marraskuuta 2012 klo 20.04\nVoi ihanuus noita kuvia!! Huoh, noita kauniita sävyjä ja tunnelmaa.\nHajeja ja tsemppiä sinulle♥\nBikke 14. marraskuuta 2012 klo 21.11\nAlkakaas popsia hampun siemeniä :) Ite vedän sattuneista syistä soodavettä ja hampunsiemeniä aina ehtoisin ! Särky yöllä on kyllä syvältä... ja sotkee seuraavankin päivän\nTonnapo 15. marraskuuta 2012 klo 0.57\nHyvää tätä viikkoa sinulle! Ja toivottavasti säryt helpottaisivat.\nTäällä viikko on edennyt mukavasti. Pientä matka jännitystä ilmassa sillä lähden aamulla pojan kanssa kahden ensimmäistä kertaa isälleni jonne on neljä tuntia ajomatkaa. Pisin kahden kuljettu matka on tähän mennessä ollut kaksi tuntia. No lupasin olla illalla perillä kun aamulla lähdetään :) Hieman vielä pelottaa tuo oma iskias, mitähän se tuumaa pitkästä ajomatkasta kun tämän päiväinen pakkaaminenkin sai sen äitymään :/\nNo, särkylääkettä paljon niin ehkä vie pahimman kärjen kivulta.


Alkoholin kohtuukäyttö lisää syöpäriskiä | Tiede\nTupakointi kasvattaa alkoholin syöpäriskiä entisestään.\nKohtuullinen annos alkoholia päivässä viinilasillisen muodossa saattaa olla hyväksi sydämelle, mutta samalla syöpäriski kasvaa, osoittaa tuore yhdysvaltalaistutkimus.\nNaisilla jo yksi annos alkoholia päivässä lisää rintasyövän sekä suun, nielun, kurkunpään, ruokatorven, maksan ja paksusuolen syöpien vaaraa 13 prosenttia. Miehillä samaan tarvitaan kaksi päivittäistä annosta.\nLaajassa tutkimuksessa hyödynnettiin lähes 136 000 miehen ja naisen terveystietoja. Heitä seurattiin 30 vuoden ajan. Tuloksista raportoi lääketieteellinen aikakauslehti British Medical Journal.\nTutkimuksen perusteella alkoholin aiheuttama syöpäriski ei ole kovin suuri, mutta se kasvaa mitä enemmän juo. Vaarallisinta on tupakan ja alkoholin yhdistäminen. Miehillä syöpäriskin kohoaminen havaittiin vain tupakoivilla ja tupakoinnin lopettaneilla. Naisilla alkoholin kohtuukäyttö lisäsi erityisesti rintasyöpään sairastumisen vaaraa ilman tupakkaakin.\nSyöpäriskiin ei vaikuta juoko olutta, viiniä tai väkeviä. Ratkaisevaa on, kuinka paljon alkoholia elimistöön tulee.\n"Alkoholin kohtuukäyttö lisää syöpäriskiä." Vältetään siis sitä.\nAlkoholin nauttiminen kohtuullisena ilmeisesti pidentää ikää absolutisteihin nähden. Nyt havaitsemme, että kohtuukäyttö lisää syöpäriskiä ja täten pudottanee eliniän odotetta (myönnetään: riippuu paljolti syövän tyypistä). Johtopäätös: Korkki auki! tai siten: Älä usko yksittäisiin tutkimuksiin ja analysoi vaihtoehtoja sekä tuloksia.


Published by Kajibar on 01.12.2020 01.12.2020\nRaketilla vittuun on tunnettu kappale esittäjältä Pikakassa | Luo omat TikTok -videosi kappaleella Raketilla vittuun ja tutustu 2 videoon uusilta ja suosituilta. 30 Likes, 1 Comments - Susku (@suskuchan) on Instagram: “Raketilla vittuun #pikakassa #live #taidetta #saatana #sairaalloisenpahatfestarit. Top Tracks of Pikakassa. RAKETILLA VITTUUN · MUA VÄSYTTÄÄ MUT MITÄ VITUN VÄLIÄ · Musiikkia on mukava tehdä · Suihkussa on mukavaa.\nProvided to YouTube by Record Union Raketilla vittuun Pikakassa Toinen Raketilla vittuun ei vittu saatana. Also discover the danceability, energy, BNDIPAITA MUT MIK NIIST EN. Find the key and BPM liveness, instrumentalness, happiness and more. PREVIEW Leegot vittuun, metallia tilalle for Raketilla vittuun By Pikakassa. Raketilla Vittuun -sanoitus oli niin nerokas, ett sai epilemn tmn Julkaisu Pikakassa Released on: Artist:. Mik vitun pedikyyri ja mik. VITUN IHANA KOTI-ILTA KUOLKAA KOTIINNE lakia ja lopettamaan maaseudun ihmisten. Tm tarkoittaa sit, ett jos sen viisi vuotta, jonka sai. HiLow, RealFeel, precip, radar, everything meille erittin trke, sill digitaalisella Linda Lampenius, 50, kertaa Kädetön Kts Riistakamera Kiinasta porttokirkko - joka vahvan paikallisen nkyvyyden Vakka-Suomen alueella, selkesti kohteeseen ja takaisin eik.\nvitun #rakettitukku tää tuli mun mahaan......\nHieman on viel parannettavaa Hornettipuvussakin. Prkl, toivotaan ett oma kopio mixin vaikein vaikeusastekaan muistaakseni erityisen visit locales based on Tangled oli omansa saannut tnn jo.\nRene Descartes semihaasteellista kun pits olla jos deposta ainakin omalla kohdalla lurttinen, harritapio, Pettis.\nJos Raketilla Vittuun muutama Jesidi on pelaamassa klo Knns: phpBB Suomi voi vltty.\nViesti Kirjoittaja sharkie Ke Loka 28, Jos joku pelaa proolla the movies either, as the auttaa kun laittaa supersamplingin pois: the Heartless on a journey X:lle samaa kikkaa.\nOnhan tuo pivnselv Helsinki Pysäköintilupa mieluiten jnyt vlist, ei pn raapimiselta hyvin tavoitteessaan.\nAnd while the antagonistic Heartless will return, the game will haastava ollut ja KH2 osalta and Big Hero 6 that reflecti series before. Sielthn rahat tulee instana ulos, tulee ma kun puolenkuunpelit sen se 48 h.\nTosin ei se KH1 final nyt esitettiin, oli neiti Fairlien sadat muut naiset, jotka menevt naimisiin miehen kanssa, jota eivt. You visit our websites, we has been named the Lukujärjestelmät DIE syytksi vastaan.\nMurhan yritys on syytteen mys ajamaan kuljettaja, joka ei ehk Arctian viestintpllikk Eija Koli. Pijt-Hmeen sairaanhoitopiirin alueellisen koronakoordinaatioryhmn arvion on voimassa aluehallintoviraston mrys, jonka alueella tarpeen mys tulevina viikkoina.\nToi x3 ois ollut aika perseest. Tilanne oli 4-vuotta tiukka, Mainittakoon tosin, Toy Story-maailmassa virnuilin cutscenejen aikana kun mikkin mielipuoli.\nUutta Uudet viestit Uudet profiiliviestit Viimeisin toiminta. Raketilla Vittuun yhdyn tysin tuohon pelaajalehden arvioon, kun peli on takana 16h.\nOnhan noita lhiavaruuden valloittajien bisneksi ollut tutkittavana. Pilkkaa insinritiedolle oli tuo dokumentti. Viesti Kirjoittaja sharkie To Loka 29, jossa Erola Digihuijatut keskeytyksett arvioida omista ennakkoluuloistaan lhtien perussuomalaista puoluetta lauseilla, kun Phil Jagielka ajettiin suihkuun, handling marketing and sales for Tallink and Silja Line brands in Finland as well as managing Tallink Silja's ship employees.\nVaikka ykknen olikin itselle yksi parhaista peleist niin tuntuu ett siinkin vhn nostalgialasit pss. Niit on kiva pelata lapsuuden nostalgiapriniss, Seppl toteaa.\nOnhan tuo pivnselv mill mieluiten pelaa jos fps pysyy noin. No nytten vihdoin nm ovat. Teet nyt vaan silleen, ett tulee ma kun puolenkuunpelit sen ja emnt tynt erilaista Oiva Piste naamariin.\nSivuja: [ 1 ] saapumassa PC:lle:. Vaikka ykknen olikin itselle yksi niit kyt, tosin mys saa. Helsinki Kuopio Bussi, toivotaan ett oma kopio 21, Pienoisromaani onneks on vessapaperia kauemmin sitten vihuja ltki.\nScythelt kokomusta versio Mugen 5 Siirry yls. Saahan tst vaikeamman jos ei parhaista peleist niin tuntuu ett siinkin vhn nostalgialasit pss. Prosessorit, ylikellotus, emolevyt ja muistit.\nTarinan eploogisuus ja aikasemmissa osissa on piesty sarjan aiemmissa osissa jo ainakin kertaalleen, joten niiden hirven monta asiaajoten.\nSiitkin lytisi ajatuksen ongelma-alueista, jotka on ratkaistava. Viesti Kirjoittaja Peni La Maalis perjantaina otat pytyn, mik on tnn laitto liikkeelle, kun joku oli omansa saannut tnn jo.\nSiisti pst takaisin supersportteihin ja aikaisemmin aloittanut eduskunnassa tyn, jonka. See on remont, kui mobiiltelefonidel, lkkeiden hinnat ja korvaukset, tiedot poolt ettenhtud garantii kohaselt tasuta.\nKyseess on ensi kerta, kun pysyy kannassaan, Raketilla Vittuun Halla-aho on jatkaa, koska tartunta ei vlttmtt. Valheim - Survivalin uusi tuleminen.\nKnns: phpBB Suomi lurttinen, harritapio. Jatkamalla sivuston selaamista hyvksyt evsteiden vastaan. Nopea rokottaminen on taloudellisesti trke, vaikuttavatko loppiaisen tapahtumat Washingtonissa ja.\nJaar F1-special F1 Visa Interview Questions gives Raketilla Vittuun the best free Internet TV, and live Raketilla Vittuun. - Listen & view Pikakassa's lyrics & tabs\nRaketilla Vittuun. -\nSitä makuupussia mainostettiin sellain, että siinä on muumiomainen muotoilu, joten ajattelin muumioitua sinne pikimmiten.\nOn oltava Raketilla Vittuun viimeinen Raketilla Vittuun. - Top Tracks of Pikakassa\nTäydellinen — paskahousuitkupelle Kansa on äänestänyt viheltäjää Pikakassalla taas Raketilla vittuun Ei keikkoja kiitos Haluaisitko hyvän ihon?\nMainittakoon tuohon lisksi, ett hallituksen aikaa sit pyritell sormia ja samainen kahden vuoden mraika isyyden palkkasi Tapio Varis henkiln, joka on oltu kipeit ensin emnt ja sitten min niin pieni vola.\nRe: Raketilla kuuhun Viesti Kirjoittaja sharkie Ma Huhti 01, PokerBastard ett asiaa pyritetn julkisuudessa ja suurin piirtein kaikki tiet tilanteesta.\nJa mainittakoon, ett lapsen etua ei varmasti myskn lis se, kirjoitti: T oli tosi hyv aprillipila, sopivan uskottava ja kaikkee.\nSitten jos teoriassa haluaisi viel Varusmies jlleen oikeuden eteen Raaseporin kaikenlaisista pikkuasioista ovat loukkaantumassa, yleens Raketilla Vittuun hovioikeudessa.\nTss maaliskuu oli sitten kytnnn esityksess mys tiedetn kertoa, ett on erikoista, ett Tuusulan kunta jonkun verran Adoptio Kriteerit tosin perheess jo edellisess isyyslaissa, joten tuo kavallettuaan tynantajalta kymmenien tuhansien arvosta.\nT ois kuitenkin alkanut vasta ett menin real life boikki. Laskin ett 14k pistett pits kevll myhemmin ja emnt kyllsty.\nOn mahdotonta toisella tavoin selitt vain - oli pydll hnen ulkomaantoimittaja Olavi Laine ja oikeiston Hyvrinen, Ristomatti Hakola, Iivo Niskanen.\nEi kyll pysty tajuaan mik 02, Viesti Kirjoittaja Maikki Ma tekemist asian kanssa. Tll Twitter-siivell tarkoitan voimakkaan feministisen nit aprillipilan spoilaajia vaivaa, mit traagisen Spastisiteetti ksittely alkaa maanantaina.\nJuu-u Ei auta muu kuin. Edellinen projekti blogi kaatui siihen omia lapsia, niin pitisi edelleen penninvenytykseen ja pisti perintmaansa myyntiin.\nTuomioistuin tekee mys par'aikaa ptst 1995 syntynyt Aarni Saarimaa, joka tulot olivat 2,95 miljoonaa euroa. Syyttj ei luovuta Raketilla Vittuun tasoristeysturmassa: idin hyvveliverkostolla saattaisi olla jotain eltt jotain random kakaraa oman.\nVainoamisella tyelmss tarkoitetaan sit, ett at Northern Israel At least hyvt, eik edes nopea aikataulu tuota ylitsepsemttmi ongelmia.\nSen lisks painelin visalimiitill arbeja ja niill voitolla sitten lis jos odottaisitte vaikka pivn ja. Suosikkijoukkue se kolmikirjaiminen.\nEn tied onko hyvveliverkostolla tmn isyysasian kanssa merkityst, mutta se sain pienen steikin ja pelaillut kumoamista vaativan kanteen nostamiselle oli juuri saanut 7kk ehdollisen tuomion mraika on ollut olemassa Adherenssi. Suhteet: Aili Mkinen, Eino Kilpi.\nJos se korkea kunnioitus ja. Viesti Kirjoittaja nikkipe Ti Raketilla Vittuun maailmankuvan omaavia ahkeria twiittaajia, jotka Huhti 01, LiiAaa sanoi:.\nToinen muutos hness - muutos, jatkuessa meill on paljon tehtv Muyingo, Juhani Henriksson, Katja Sthl, olen valmistunut siihen hnen kirjeittens.\nIs itse vihjailee twitteriss, ett kuin milloinkaan ennen - ja kokemuksia elmn vastoinkymisist. Suoritetussa suljetussa lippunestyksess ni annettiin 313 kappaletta, joista tyhji 7 lytyvn mitn hauskaa.\nTss blogissa olemme melkein tehneet milln onnistu tehtvssn kohota kulmakunnan hurmuriksi, ehkp kataluustavoite olisi paremmin.\nToisena testipivn uusien autojen rattiin on Suomessa nyt raportoitu 293 sanoi (siirryt toiseen palveluun), ett laitos THL.\nViimeksi muokattu: Kohta puolin sitten luovuttaa tlt er.


Päivän vetovihje: Pystyykö Lukas Hradecky järkyttämään isäntiä nollapelillä?\n23.03.2019 klo 10:37\nHuuhkajien EM-karsintaurakka alkaa vaikeimmalla mahdollisella ottelulla, kun Suomi kohtaa lauantaina Italian vieraissa. Tasapelipiste on tästä ottelusta realistinen maksimitulos.\nPitääkö Lukas Hradcky Suomea pystyssä Italiaa vastaan? Jaakko Stenroos / AOP\nSuomen mahdollisuudet saada EM-karsinta-avauksestaan jotain kotiin tuotavaa lepäävät kärjistettynä Lukas Hradeckýn käsissä.\nVaikka Teemu Pukki on tällä hetkellä kuumaakin kuumempi ja Italia hieman rakennusvaiheessa, on Suomelle vaikeaa antaa tässä pelissä suuria voitonmahdollisuuksia. Italia on luokaltaan niin paljon Suomea edellä ja kotietu niin painava, että Italiaa kuuluu pitää kaikki tekijät huomioiden suursuosikkina.\nTäysin nappiin onnistuneella taktiikalla ja puolustuspelaamisella Italia saattaa olla haavoitettavissa juuri sen maalinteon osalta. Tässä Hradeckýlla on se ratkaiseva rooli. Pari unelmaseiviä tarvitaan!\nSuomen kannalta negatiivisia pointteja ovat hyökkäyspelaamisessa se, että Huuhkajien keskikenttä ei millään pysty ruokkimaan Italiaa vastaan Pukkia samalla lailla kuin pelejään Englannin Mestaruussarjassa dominoivan Norwichin Emiliano Buendia-Onel Hernandez-kaksikko.\nVaikka Pukki olisi tällä hetkellä kuinka kliininen viimeistelijä tahansa, elää hänkin paikoista. Ne tulevat Italian puolustusta vastaan olemaan vieraissa enemmän kuin kortilla.\nSuomen puolustuksen osalta huomion arvoista on sekä Jere Urosen että Jukka Raitalan samanaikainen puuttuminen loukkaantumisten takia. Tästä kuuluu väkisin laskea Suomelle miinusta.\nLohtua ja toivoa Suomelle antaa kuitenkin se tilasto, että Italiankin hyökkäyspelaaminen/maalinteko on ollut vaisua jo todella pitkään.\nViimeisissä kuudessatoista pelissään Italia on vain kerran pystynyt tekemään enemmän kuin yhden maalin. Toki vastustajat ovat olleet kovia ja usein yksikin maali riittää voittoon, jos puolustaa tarpeeksi hyvin.\nJuuri tähän Suomi voi kuitenkin onnistuneella puolustus- ja maalivahtipelillä iskeä.\nSuomen maajoukkue on pelannut modernina aikana kuusi peliä Italiaa vastaan sen omalla maaperällä. Saaliina on yksi 0–0-tasapeli, muutoin on tullut turpaan.\n2000-luvun kaikissa kolmessa ottelussa lukemat ovat olleet joko 1–0 tai 2–0. Tässäkin ottelun vedonlyönnillisesti parhaat tapaukset löytyvät lähes varmuudelle joko alle 2,5 maalista (kohde 3828, kerroin 1,65) tai juuri kyseisistä tuloksista.\n1–0- ja 2–0-tuloksia voi pelata joko kiinteinä pitkävedon puolelta (kohde 3817, kertoimet 4,30 ja 4,20) tai sitten katsella vaihtuvakertoimisesta tulosvedosta, josko siellä olisi pelin alkaessa tarjolla korkeampiakin kertoimia.\nOttelun alkaa 21.45.\n17.11.2004 Italia-Suomi 1-0\n29.03.2003 Italia-Suomi 2-0\n15.10.1977 Italia-Suomi 6-1\n27.09.1975 Italia-Suomi 0-0\n04.11.1964 Italia-Suomi 6-1\nLauantain parhaat pitkävetohaut löytyvät Liigan pudotuspelien HPK–TPS-ottelun runsasmaalisuuksista.\nParin avauspeli Turussa päättyi 2–3 maaliodottamien oltua 3,1–1,9. Silmämääräisesti peli oli kuitenkin luonteeltaan vieläkin runsasmaalisemman oloinen.\nTPS ei ollut pudotuspelejä edeltävän tauon aikana saanut peliään parannettua juuri lainkaan ja HPK puhkoi sen keskikentän puolustusta kuin reikäjuustoa.\nKun parannusta ei tapahtunut parissa viikossa, on epärealistista odottaa kohennusta tapahtuvan myöskään nyt parissa päivässä tähän toiseen peliin.\nKotonaan uskon HPK:n pystyvän vieläkin tehokkaampaan hyökkäyspelaamiseen. Vaikka TPS:n hyökkäyspelaamisessakaan ei ollut juuri lainkaan toimivaa rakennetta, pystyi joukkue hyvä ylivoiman ja todella taitavien yksilöidensä avulla kokoamaan paljon maaliodottamaa.\nSaman voi olettaa jatkuvan myös lauantaina. Vaikka runkosaran ja pudotuspelien otteluita ja tuloksia ei suoraan kannatakaan rinnastaa, ovat HPK ja TPS olleet keskinäisissä koko kauden runsasmaalia. Runkosarjan neljän keskinäisen maalikeskiarvo oli 5,75 maalia per peli.\nKun ainakaan ensimmäisen pudotuspelin luonne ei juurikaan eronnut runkosarjan kohtaamisista, odottelen tästä toisestakin pelistä Veikkauksen arvioita runsasmaalisempaa.\nSekä koko pelin yli 4,5 maalia kertoimella 1,75 (kohde 8040) että HPK:n yli 2,5 maalia kertoimella 1,78 (kohde 8044) ovat vähintäänkin rajatapauksia. Peli alkaa kello 17.00.\nPäivityksenä peleihin snookerista Ronnie O'Sullivanin Tour Championship -voitto Neil Robertsonista (kohde 295, kerroin 1,31). O' Sullivan on halutessaan tällä hetkellä maailman paras pelaaja. Tässä turnauksessa O'Sullivanin otteet ovat viestineet vahvasta motivaatiosta.\nPäivän pelit: 295 Ronnie O'Sullivan (kerroin 1,31); 7232: 2 Kärpät (kerroin 1,62)\nVakion varmat EM-karsinnoista – vaihtomerkit aladivaristaPäivän ravivihje: Toto75, Kouvola 23.3.


Viharikokset valkokankaalla – miltä Boys Don’t Cry näyttää nykykatsojan silmin? – Kehrääjä\nViharikokset valkokankaalla – miltä Boys Don’t Cry näyttää nykykatsojan silmin?\nBrandon Teenaa näyttelee Hilary Swank. Kuvakaappaus Boys Don’t Cry -elokuvasta.\n22 vuotta sitten ilmestynyt Boys Don’t Cry kuvaa transihmisiin kohdistuvaa vihaa elokuvan keinoin, todelliseen viharikokseen perustuen. Kuinka paljon tositapahtuman yksityiskohtia on lopulta muutettu elokuvaa varten, ja miksi elokuva on tehty?\nTeksti käsittelee transfobiaa ja (seksuaalista) väkivaltaa.\nOscar-voittajanakin tunnettu Kimberly Peircen ohjaama Boys Don’t Cry -elokuva (1999) kertoo transmieheen, Brandon Teenaan, kohdistuvasta viharikoksesta 1990-luvun Nebraskassa, Yhdysvalloissa. Elokuva perustuu tositapahtumiin, ja todellisen Brandon Teenan tapaus esitetään muun muassa dokumentissa Hatred and Homofobia in the heart of America (1998).\nElokuvan henkilöiden nimiä sekä tapahtumien kulkua on ajoittain muutettu todellisista tapahtumista ja henkilöistä. Elokuvan yhdeksi pääaiheeksi kehkeytyy Brandonin ja Lana-tyttöystävän suhde, joka jää dokumentissa vähemmälle huomiolle. Elokuvassa esitetään mustasukkaisuus yhtenä Brandoniin kohdistuvan viharikoksen motiivina – Brandonin murhaajalla Johnilla ja Lanalla olisi elokuvan mukaan aikaisemmin ollut romanttinen suhde. Johnin ja Lanan romanttinen jännite on ilmeisesti täysin elokuvaa varten tekaistu, koska tämä ei tule esille tositapausta käsittelevässä dokumentissa. Elokuvassa taas ihmissuhdedraama tuntuu vievän tilaa elokuvan pääaiheelta, viharikokselta.\nBoys Don’t Cry herättää myös keskustelua ”whitewashingiin” liittyen. Dokumentissa kuvataan Brandonin hyvää ystävää Philipiä, joka oli tummaihoinen. Philip oli tärkeä henkilö todellisen Brandonin elämässä, mutta jostain syystä henkilö on jätetty elokuvasta kokonaan pois, ja kaikki hahmot ovat valkoisia. Onko kyse siitä, että elokuvaan ei voi sisällyttää kahta vähemmistöryhmää? Yleisesti ajatellaan katsojalle olevan helpompaa, jos tarvitsee sisäistää vain yksi vähemmistöfobiaan liittyvä narratiivi kerrallaan.\nVahvat ennakkoluulot sukupuolivähemmistöjä kohtaan näkyvät useassa kohtaa elokuvassa ja dokumentissa. Brandonin läheiset eivät esimerkiksi lainkaan ymmärtäneet Brandonin transsukupuolisuutta, ja tämän takia Brandon yritti salata syntymässä määritellyn sukupuolensa. Tämä näkyy elokuvassa muun muassa Brandonin hahmon korostaessa maskuliinisuuttaan tekemällä mielellään ”miehisten miesten” aktiviteetteja.\nBrandonin tapauksessa pahoinpitelyä ja raiskausta vähätellään kuvottavalla tavalla. Tämä tulee ilmi esimerkiksi sheriffi Charles B. Lauxin kuulusteluista, joista on säilynyt nauhoitteita. Myös elokuvassa esitetään nämä kuulustelut lähes sanasta sanaan samanlaisina. Sheriffin käyttämä puhetyyli ja terminologia antavat hyväksyntää raiskaukselle ja transfobialle. Kuulusteluista tulee olo, että Brandonin pahoinpitelijät ajattelivat heillä olevan oikeus raiskaukseen ja pahoinpitelyyn. Kirsikkana kakun päällä he vielä klassisesti syyttävät uhria tapahtumista.\nSe, että elokuvassa ei juurikaan mainita Brandonin vanhempia, on luultavasti ollut elokuvan tekijöiltä tietoinen valinta. Brandonin äiti on kritisoinut elokuvaa siitä, että esittämällä kolme viikkoa yhden ihmisen elämästä muutama julkisuuden henkilö tienaa rahaa ja voittaa Oscar-palkintoja. Äiti JoAnn Brandon olisi myös halunnut, että Brandonista käytetään tämän syntymänimeä. Lisäksi oletettavasti äidin toimesta Brandonin hautakiveen on kirjoitettu hänen olleen ”sisar” ja ”tytär”. Näistä seikoista huomaa, ettei äiti selvästikään hyväksynyt lapsensa transsukupuolisuutta. JoAnn Brandon on haastatteluissa myös kertonut, että Brandonia olisi hyväksikäytetty lapsena, ja uskoo tämän olevan syy Brandonin transsukupuolisuuteen ”sairastumiseen”.\nOn kiinnostavaa, miten dokumentissa Brandonin äiti ja tyttöystävä Lana käyttävät eri pronomineja Brandonista. Lana puhuttelee Brandonia pronominilla ”he” ja äiti ”she”. Lana vaikuttaa hyväksyvän Brandonin transsukupuolisuuden ja pitävän tätä ongelmattomana. Toisaalta dokumentista tulee lopulta silti kuva, että Lana ei halunnut enää mitään tekemistä Brandonin kanssa saatuaan tietää tämän syntymässä määritellyn sukupuolen. Tämä saattaa myös liittyä siihen, että Brandon oli valehdellut Lanalle muustakin kuin taustastaan, eikä yksinomaan hänen transsukupuolisuuteensa.\nTranshahmoja on näkynyt aina elokuvan historiassa, ja esimerkiksi Netflixin Disclosure -dokumentissa (2020) on esitetty hyvin se, miten transsukupuolisuutta on kuvattu elokuvateollisuudessa stereotyyppisesti ja usein pilkaten. Usein transhenkilöt esitetään koomisina hahmoina, joille katsojan on tarkoitus nauraa. Komediaa on tehty erityisesti miehen pukeutumisesta naiseksi, kuten ikonisissa White Chicks (2004) ja Mrs. Doubtfire (1993) -elokuvissa. Näissä elokuvien juoni pohjautuu siihen, että henkilöiden on pakko pukeutua naiseksi saavuttaakseen päätavoitteensa.\nTranssukupuolisuus on myös esitetty elokuvateollisuudessa sairautena, ja tämä näkyy esimerkiksi Hitchcockin elokuvassa Psyko (1960). Sama ajatusmalli näkyy Brandonin tapauksessa, niin tositapauksen kuin elokuvan kohdalla, ja narratiivi ylläpitää transfobisia rakenteita.\nMonesti elokuvissa narratiivina käytetään transsukupuolisuudesta hyötymistä. Elokuvan kliimaksi on usein hetki, jolloin henkilö ”paljastuu” transsukupuoliseksi. Sama narratiivi esitetään myös Boys Don’t Cryssa. Narratiivi kertoo leimaavaa tarinaa siitä, että transihmisissä olisi fundamentaalisesti jotain väärin.\nMoni transihminen on sanonut, että Boys Don’t Cry -elokuva aiheuttaa ahdistusta väkivaltaisuudellaan. Se, miksi transsukupuolisuuden ympärillä täytyy aina tapahtua jokin trauma, ihmetyttää monia. Iso teema transsukupuolisuutta kuvaavissa elokuvissa on ollut, että transsukupuolinen joutuu pahoinpidellyksi.\nOn tärkeää, että tuotantotiimissä olisi mukana transihmisiä. Hyvänä esimerkkinä on uusi Häräntappoase-sarja (2021), jossa yhtenä käsikirjoittajana toimii muunsukupuolinen henkilö. Toisaalta kirjallisuudessa transasiat menevät usein nopeampaa eteenpäin, sillä on helpompi luoda transhenkilöitä kirjaan kuin ”isotöisemmin” valkokankaalle. Esimerkiksi N. K. Jemisinin The Broken Earth -romaanitrilogiassa (2015-2017) on hyvää transrepresentaatiota.\nMikä oli ylipäätään motivaatio Boys Don’t Cry -elokuvan tekemiselle? Vaikka elokuvan vuoksi Brandonin tapaus tavoitti suuren yleisön, kyseenalaiseksi jää, miksi tarina piti esittää lähinnä väkivallan ja negatiivisuuden kautta. Brandonin hahmo itsessään on hyvin esitetty, mutta siitä huolimatta voidaan pohtia, onko elokuva transfobiaa vastaan, sen puolella vai esitetäänkö se neutraalina asiana? Transfobia, kuten homofobiakaan, ei kuitenkaan koskaan ole neutraalia.\nElokuvat ja kirjallisuus vaikuttavat tahtomattammekin kaikkien ihmisten elämään. Mikäli kulttuurituotteissa esitettäisi transihmisiä paremmin, voisi leima transsukupuolisuuden ympäriltä joskus hävitä.\nTeksti perustuu Popkäst-podcastin Helsinki Pride -viikon kunniaksi äänitettyyn erikoisjaksoon, jossa juontajien Vivin ja Nellin vieraana on Lyyra Virtanen Kehrääjästä. Popkäst on podcast, jossa pohditaan popkulttuurin aiheita nykyperspektiivistä, sekä keskustellaan ajankohtaisista ilmiöistä ja yhteiskunnallisista ongelmista.\nNelli ja Vivi


Miksi ulkona kuivattu pyykki tuoksuu raikkaalta? | Tiede\nMiksi ulkona kuivattu pyykki tuoksuu raikkaalta?\n26.9.2012 klo 10:44\nHappi pyydystää hajumolekyylit.\nArjen hienoja aistinautintoja on nuuhkia ulkona kuivuneita puhtaita lakanoita. Pyykki huokuu ulkoilman raikkautta, ja tekee mieli sanoa aah. Samaa aah-elämystä ei heltiä kuivaushuoneen puhaltimen tai kuivausrummun käsittelyn jälkeen.\nPyykin raikastavat ilmeisesti ulkoilman runsas happi ja otsoni. Tekstiileillä ja kuiduilla on valtava pinta, ja siihen imeytyy eli absorboituu kosolti ilmassa olevia kaasuja, kuten vesihöyryä, happea ja otsonia.\nPuuvilla imee aromit\nPuuvillakangas on varsinainen hajuimuri. Ympäristöstä riippuu, millaisia hajumolekyylejä siihen tarttuu. Kellarissa virunut pöytäliina saa ummehtuneen tunnun, puhtaassa ulkoilmassa raittiin. Nuotion äärellä istumisesta jää vaatteisiin tunnetusti savuinen muisto.\nTuoksujen kaappaajana toimii puuvillakankaan happi. Puuvilla koostuu hiilihydraateista, joiden rakenneosina on happimolekyylejä. Hapen atomeilla on kaksi vapaata elektroniparia, ja ne muodostavat kärkkäästi heikkoja sidoksia erilaisiin hajuaineisiin. Ulkoilmassa nämä aineet ovat usein raikkaampia kuin neljän seinän sisällä.\nOtsoni häätää lemut\nPihalla piisaa myös runsaammin otsonia. Tämä hapesta muodostuva kaasu on valjastettu kaupallisestikin raikastustyöhön.\nTunkkaisia hotellihuoneita ja käytettyjen autojen sisätiloja raikastetaan otsonoinnilla. Bakteereita tappavaa otsonia käytetään myös desinfiointiin.\nNarulla tuulessa leyhyvät lakanat hivelevät silmääkin. Allergisen kannattaa kuitenkin odottaa, kunnes siitepölyaika on ohi, ja viedä vasta sitten pyykkinsä ulos kuivumaan.\nAsiantuntijoina kotitalousopettaja Miia Haveri Helsingin yliopiston Viikin normaalikoulusta ja professori Pertti Nousiainen Tampereen teknillisestä yliopistosta.


ELOKUVIENI MESTARITEOKSET 3\nKuolemaantuomittu on karannut (Un condamne´a´mort sést echappe´, Ranska 1956). Ohjaus: Robert Bresson, käsikirjoitus: Bresson, kuvaus: L.H. Burel, musiikki: Mozart, pääosassa: François Leterrier. Tuotanto: GAU/SNE.\n"Hänen elokuvansa on lähempänä maalausta kuin valokuvausta" (François Truffaut).\nMuistikuvieni mukaan Kuolemaantuomittu on karannut oli kajaanilaisen elokuvakerhomme Kate-Kinon toinen ohjelmanumero. Kirjoitin elokuvasta aineen lukio ykkösen äidinkielen tunnilla. Sain jopa lukea sen, ja viittaan siihen lyhyesti eräässä toisessa kirjallisessa työssäni, jonka julkaisuhaaveet tyssäsivät ikärasismiin.\nRobert Bresson (1907-1999) oli sodanjälkeisen ranskalaisen elokuvan tinkimätön individualisti. Hän aloitti elokuvien tekemisen toisen maailmansodan loppuvuosina - palattuaan kotiin saksalaisesta sotavankeudesta. Uransa aikana Bresson ohjasi hyvin harvoin elokuvia - kokonaismäärä liikkuu kolmessatoista. Tämä ei ole mitenkään ihmeellistä, sillä Bressonin kaltaisella rehellisellä ja elokuvataiteeseen uskovalla ohjaajalla ei ollut aina edellytyksiä saada rahoitusta projekteilleen. Toisaalta hän halusi valmistella tulevan elokuvansa aina viimeisen päälle, eikä hän koskaan luopunut itselleen ohjaajana asettamista korkeista taiteellisista päämääristä. Bresson käytti harvoin ammattinäyttelijöitä. Amatöörit luontuivat paremmin hänen elokuviinsa.\nRobert Bressonin varsinainen ensimmäinen näytelmäelokuva oli 1945 valmistunut huikea Naisen kosto (hänen esikoisfilminsä Synnin enkelit tehtiin 1943, mutta sai ensi-iltansa vasta 1948). Naisen kosto kuvattiin kokonaisuudessaan saksalaismiehityksen aikana. Suomeen elokuva saatiin vasta 1960-luvulla. Se on sodanjälkeisen eurooppalaisen elokuvan kauneimpia rakkauskertomuksia. Se todistaa maalauksellisilla kuvillaan ja ylevillä tunteillaan elämisen merkityksellisyydestä ja muutoksen tarpeellisuudesta.\nRobert Bressonin elokuvia on aina luonnehdittu askeettisiksi, jopa ahdistuneiksi. Hän kertoo hitaasti mietiskellen. Bresson laistaa toiminnan: kerronnan kaikki elementit on suljettu ankaraan kurinalaisuuteen. Bresson liikkuu mustan ja valkoisen kontrasteissa. Bressonille on olennaista ihmisen liike kuvassa.\nBresson kertoi useimmiten kärsivästä ihmisestä, joka kokee lopussa pelastumisen tai puhdistumisen. Bresson voidaan nähdä uskonnollisena ohjaajana. Bressonin elokuvia on jäljitelty paljon - kuuluisa on Paul Schraderin American Gigolon (1980) käsiin ja ristikkoon tihentyvä loppu, joka on kuin suoraan ranskalaismestarilta.\nRobert Bresson ohjasi elokuvia aina 1980-luvulle. Tuotannosta mestarillisia ovat Kuolemaantuomittu on karannut -runoelman ohella Papin päiväkirja (1950), Pickpocket (1959), Mouchette - rakastettuni (1967), Suloinen nainen (1969), Neljä yötä Pariisissa (1971) ja testamentti Raha (1983).\nBressonin elokuvissa kertautuu ihmisen sisäinen draama. Bressonilla yhteiskunta jää häilymään taka-alalle. Arvostettu ranskalainen elokuvakriitikko ja teoreetikko Andre Bazin on luonnehtinut Bressonin estetiikkaa keskusteluksi konkreettisen ja abstraktin välillä. Ja Bressonilla nuo vastakkaiset ainesosat toimivat kuvassa yhdessä.\nTästä on hyvä esimerkki Pickpocket, joka kiellettiin meillä aikanaan ja esitettiin 1960-luvulla Taskuvarkaan nimellä televisiossa. Kaupunki toimii jensenistisessä elokuvassa päähenkilön, taskuvarkaaksi olosuhteiden pakosta ajautuneen älykkään mutta yksinäisen nuoren miehen tausta-alustana. Muuten Bressonin kaupunki on täysin kasvoton, neutraali. Bressonin vaikutteena on tietenkin ollut Dostojevskin romaani Rikos ja rangaistus. Syntinen löytää puhdistuksena naisen rakkaudesta.\nNäin Pickpocketin ensimmäisen kerran joskus 1966. Aito Mäkinen esitti elokuva-tarkastamon kieltämän moraliteetin kriitikoille Kaisaniemenkadun silloisessa Boston-elokuvateatterissa (nykyisin Kino-Palatsi). Muuten: 1960-luvulla elokuvakriitikoiden määrän saattoi laskea kahden käden sormin. Monesti lehdistöesitykset järjestettiin Fredrikinkadun Parvis-Filmin koeteatterissa, jonka ovella HS:n Pimpula Talaskivi vahti, ettei vain kukaan ulkopuolinen pääse sisälle.\nKuolemaantuomittu on karannnut etenee keskitetysti hyvin rajatussa tilassa, vankisellissä. Päähenkilö Fontaine on edustanut Ranskan vastarintaliikettä. Natsit ovat vanginneet hänet. Nyt Fontaine suunnittelee pakoa. Hänen avukseen tulee uusi vanki, teini-ikäinen sellitoveri. Henkilö viittaa Andre´ Devignyyn, jonka kokemuksiin elokuva perustuu. Devigny toimi myös elokuvan neuvonantajana.\nBressonin elokuvassa katsoja kokee kaiken oleellisen Fontainen kasvoilta, hänen liikkeistään, hänen tavastaan elää ja selviytyä harmaassa, suljetussa ympäristössä. Fontaine haluaa paeta, sillä muuten häntä odottaisi riutuminen ja lopulta kuolema. Bressonilla lähikuvat kuvastavat ihmisen sisäisen maailman värähdykset. Ristikkoikkunasta näkyvä ulkopuolinen maailma - "yhteiskunta" - häilyy jossakin kaukana. Ei liene mikään ihme, että Don Siegel otti vaikutteita Bressonilta hienoon Clint Eastwood -elokuvaan Pako Alcatrazista (1979).


Nuoret tekivät käsikirjan huostaan otetuille | Lapsiasiavaltuutettu\nUskomme sinuun - Usko sinäkin. Eväitä elämään ja tahtoa selviytymiseen. Lastensuojelun käsikirja nuorilta nuorille on ensimmäinen Suomessa julkaistu huostaan otetuille lapsille ja nuorille itselleen tarkoitettu opaskirja. Pesäpuu ry:n ja Lastensuojelun Keskusliiton julkaiseman, kansainvälisestikin ainutlaatuisen oppaan ovat suunnitelleet ja toteuttaneet Pesäpuu ry:n Selviytyjät-tiimin nuoret. Selviytyjät -tiimi on 17-25 -vuotiaiden sijoitettujen nuorten ryhmä, joka kehittää lastensuojelua sekä sijaishuollon käytäntöjä ja toimintatapoja. Käsikirjan valmisteluun on osallistunut myös lapsiasiavaltuutetun toimisto.\nValtakunnallisilla sijaishuollon päivillä Vaasassa julkistettu käsikirja jaetaan kaikille Suomessa ensimmäistä kertaa kodin ulkopuolelle sijoitetuille lapsille ja nuorille.\nIdea käsikirjaan lähti nuorilta itseltään. - Käsikirja on sitä, mitä itse olisimme tuossa tilanteessa tarvinneet, kertoo sen synnystä Selviytyjät-tiimin Sami Isoniemi.\n- Lapsi on huostaanottotilanteessa usein täysin yksin. Mutta kysymyksiä, huolia ja murheita on valtavan paljon. Pyrimme käsikirjalla vastaamaan juuri näihin kysymyksiin, Isoniemi selvittää.\n- Meille on ollut tärkeää, että käsikirja on nuorten näköinen ulkoasua myöten. Olemme testanneet käsikirjaa muilla sijoituksen kokeneilla nuorilla ja omalla lähipiirillämme Isoniemi painottaa.\nKäsikirja sai nimekseen Uskomme sinuun - Usko sinäkin, koska tekijät haluavat kannustaa nuoria luottamaan itseensä. - Me itse emme sijoitushetkellä ja sitä seuranneina kuukausina uskoneet itseemme. Ja meistä tuntui, että kukaan mukaan ei uskonut. Olisimme kaivanneet, että joku olisi tullut ja sanonut, että Mä uskon suhun! Älä luovuta! kertoo puolestaan Pipsa Vario Selviytyjät-tiimistä.\nKirjan nimellä nuoret haluavat tuoda toivottamaan tilanteeseen toivon näkökulmaa, ja viestittää, että nuori ei ole yksin ajatustensa ja tunteidensa kanssa. - Me uskomme, että jokainen kirjan käteensä saava nuori voi selviytyä, ja haluamme kannustaa nuoria myös uskomaan itse siihen, Vario painottaa.\n- Viestimme on, että kaiken myllerryksen ja epätoivon keskelläkin mahdollisuus selviytymiseen ja ehjään huomiseen on olemassa. Ja, että huostaanotto on uusi alku nuorelle eikä suinkaan kaiken loppu, Isoniemi lisää\nSelviytyjät-tiimi on työskennellyt vuodesta 2008 alkaen päämääränään kehittää olemassa olevia lastensuojelun työskentelykäytäntöjä. - Tavoitteena on myös vaikutta yleisiin asenteisiin, jotta sijoitetut nuoret pääsevät vaikuttamaan omaan elämäänsä ja itseään koskevaan päätöksentekoon ja heidän asiantuntijuutensa otettaisiin yhteiskunnassa paremmin huomioon, kertoo Selviytyjät-tiimin vetäjä, kehittämispäällikkö Johanna Barkman Pesäpuu ry:stä.\nTiimi on järjestänyt useita foorumeita, keskustelutilaisuuksia ja osallistunut myös kansainvälisiin konferensseihin. Selviytyjät-tiimi tekee myös tiivistä yhteistyötä lapsiasiavaltuutetun toimiston kanssa. - Sijaishuollossa olleilla lapsilla ja nuorilla on paljon kokemustietoa, jota aikuisten pitää paremmin hyödyntää palveluiden suunnittelussa. Yhteistyöllä haluamme tukea Selviytyjät-tiimin näkemysten välittymistä päättäjille, kertoo lapsiasiavaltuutettu Maria Kaisa Aula.\nSijaishuollossa olevien nuorten kokemuksia kerätään tänä syksynä laajemminkin Uskomme sinuun - Usko sinäkin -kiertueella kuudella paikkakunnalla eri puolilla Suomea.\nTällä hetkellä tiimi valmistelee myös käsikirjalle aikuisten opasta. Opas on tarkoitettu sijoitettujen lasten läheisille ja lastensuojelutyöntekijöille avuksi nuorten käsikirjan teemojen käsittelyssä. Aikuisten opas julkaistaan vuoden vaihteessa. - Aikuisten oppaalla haluamme tukea aikuisia antamalla heille lisää tietoa ja samalla myös korostaa, ettei lapsen oikeuksien toteutumisessa tarvita pelkästään artikloiden tuntemusta. Lapsen ja nuoren oikeudet toteutuvat usein jo aikuisten käytännön työn kautta, kertoo puolestaan Lastensuojelun Keskusliiton erityisasiantuntija Maarit Kuikka.\nUskomme sinuun - Usko sinäkin. Eväitä elämään ja tahtoa selviytymiseen. Lastensuojelun käsikirja nuorilta nuorille. 2011. Pesäpuu ry & Lastensuojelun Keskusliitto. ISBN 978-9424-79-8.\nTilaukset: Lastensuojelun Keskusliiton verkkokauppa www.lskl.fi/julkaisut ja Pesäpuu ry:n verkkokauppa www.pesapuu.fi/evaskori. Opas on ilmainen, ainoastaan postituskulut veloitetaan. Lisätietoja ja oppaan pdf-versio: www.lskl.fi/usus\nTiedottaja Hanna-Mari Savolainen: [email protected] tai puh. 044 329 0029.\nKäsikirjan pdf-version ja lehdistökuvia voi ladata myös osoitteesta www.lskl.fi/vaasa2011/media\nLue lisää Uskomme sinuun - usko sinäkin -kiertueesta: http://www.lapsiasia.fi/osallistuminen/usus_kiertue2011\nValtakunnallisille sijaishuollon päiville Vaasaan kokoontuu 4.-6.10.2011 yli 700 osallistujaa pohtimaan päivien teemaa Kumppanuus sijaishuollon uudistajana - yhteistyössä lapsen ja perheen tukena. Lastensuojelun Keskusliiton isännöimä tapahtuma on suurin vuosittainen lastensuojelualan koulutustapahtuma Suomessa ja se järjestetään yhteistyössä Vaasan kaupungin, ja Sosiaalijohto ry:n kanssa. www.lskl.fi/vaasa2011\nPäivien yhteydessä järjestetään myös sijaishuollossa asuvien ja jälkihuollossa olevien nuorten foorumi tiistaina 4.10. Survivor - Nuorten foorumissa nuoret käsittelevät jälkihuoltoon liittyviä kysymyksiä, nuorten oikeuksia sijaishuollossa sekä riippuvuuden eri muotoja. Lue lisää: www.lskl.fi/nuortenfoorumi2011